alexandriamou.gr - Ο Ερυθρός, η Πρωτομαγιά και ένα βιβλίο για την παραλία - Γράφει ο Μάκης Φιλιππόπουλος\nΟ Ερυθρός, η Πρωτομαγιά και ένα βιβλίο για την παραλία - Γράφει ο Μάκης Φιλιππόπουλος Κύριο\nσκληρός με τον δήμαρχο μας αλλά και αυτός... δε νομίζω να ίδρωσε το αυτί του. Και ποιος είσαι εσύ ρε μ@λ@κ@, μου είπαν, που ζητάς απολύσεις; Επειδή γράφεις 5 μ@λ@κίες κάθε βδομάδα έχεις και το δικαίωμα να ζητάς απολύσεις;\nΑυτός είμαι που είπατε, αυτά γράφω όπως είπατε και αυτό ζητάω όπως επίσης είπατε. Εσείς ποιοι νομίζετε πως είστε που θα μου απαγορεύσετε να γράφω και να ζητάω αυτό που θέλω; Και επειδή κάποιους τους βολεύει να είμαι «βαλτός» από κάποιον, τους ενημερώνω πως πίσω εμένα δεν βρίσκεται κανένας παρά μονάχα εγώ. Αν έχουν αποδείξεις ας με κάνουν ρεζίλι...τους προκαλώ!\nΦέτος είδα αρκετές θεατρικές παραστάσεις. Βέβαια καμία δεν φτάνει αυτήν που διαδραματίζετε στο δημαρχείο μας αλλά και οι άλλες κάτι κάνουν. Την Τετάρτη πήγα και είδα την παράσταση του 2ου γυμνασίου Αλεξάνδρειας «ο αγαπητικός της βοσκοπούλας». Είχε απόλυτο δίκιο να χαμογελά καθόλη τη διάρκεια της παράστασης η Χρύσα η Αντωνίου (σκηνοθέτης στους ΣΚΗΝΟΒΑΤΕΣ) αφού σίγουρα το έμπειρο μάτι της ξεχώρισε πολλά ταλέντα.\nΤα «σκασμένα» ήταν όλα ένα και ένα. Ζήλεψα, εκτός από τα νιάτα τους, το μπρίο και το ταλέντο τους. Σα να έπαιζαν θέατρο χρόνια. Επί 2 ώρες αλώνιζαν τη σκηνή, μας συγκίνησαν, μας έκαναν να γελάσουμε αλλά κυρίως μας χάρισαν μια παράσταση που θα την θυμόμαστε χρόνια. Αποκάλυψη, για τα δικά μου μάτια, η μικρή Αλεξάνδρα Ράπτη που μου θύμισε πρωταγωνίστρια παλιάς κοπής. Να τη χαίρονται οι γονείς της, όπως και οι υπόλοιποι γονείς τα παιδιά τους και να καμαρώνουν για το ταλέντο τους. Έκπληξη για μένα και πραγματικά γελούσα με το που τον έβλεπα στη σκηνή ήταν ο «Γκέρλας». Ο Μάρκος Ρηγόπουλος έπαιξε έναν τσοπάνο νευρόσπασμα (κάπως έτσι σε κόβω και στην πραγματικότητα) και πραγματικά δεν μπορούσα να πάρω τα μάτια μου από πάνω του. Εκπληκτική επίσης παρουσία και ο μικρός Σάκης Χολέβας που «ταρακούνησε» το θέατρο.\nΚαι μιας και είμαστε στα πολιτιστικά, την Πέμπτη πήγα σε ένα βιβλιοπωλείο να πάρω ένα βιβλίο δώρο σε κάποια γνωστή μου που είχε τα γενέθλια της. Εκεί που έψαχνα γιατί ούτε αναγνώστης είμαι ούτε γνωρίζω συγγραφείς, το μάτι μου έπεσε σε ένα βιβλίο που μόλις διάβασα τον τίτλο.... κοκκίνισα.\nΠεριττό να σας πω ότι αυτό το βιβλίο της πήρα. Ίσως να είναι και το μοναδικό αντίγραφο που πούλησε ο συγγραφέας (διαβάστε οπισθόφυλλο και αν βγάλετε νόημα εγώ θα κάνω τον πελεκάνο στο Πνευματικό μέχρι τα εγκαίνια). Δε λέω, ο τίτλος τραβάει και τα βλέμματα και σε βάζει το διάολο να το διαβάσεις να δεις τι τελικά γράφει. Όταν το πήγα στη γνωστή μου ήταν και η μάνα της μπροστά. Το άνοιξε η βλαμμένη με μια χαρά λες και τις πήρα διαμάντια. Όταν το είδε γέλασε τόσο (μπορεί ακόμα να γελάει) που μας άκουσαν απέναντι. Η μάνα της ακόμα δεν μου μιλάει, κάνει ότι δεν με βλέπει.\nΌλο το Πάσχα το πέρασε στον Ακάθιστο και στους Χαιρετισμούς και τώρα έβαλα εγώ στο σπίτι της το Σατανά; Δεν, δεν, δεν της έκατσε καλά. Κυρία Στέλλα μου, την κόρη σας με το πρώτο ουσιαστικό του τίτλου την κάνατε, με το δεύτερο απλά ζεσταθήκατε. Τι δεν καταλαβαίνετε;\nΚαι πάμε σε ένα άλλο θέμα που εγώ μόλις το έμαθα είχα κάποιες μικρές ενστάσεις. Θέμα του τοπικού συμβουλίου Αλεξάνδρειας ήταν και η παραχώρηση αίθουσας (στον πάνω όροφο) του πνευματικού κέντρου στον Ερυθρό Σταυρό Αλεξάνδρειας.\nΤο τοπικό συμβούλιο ΔΕΝ έκανε δεκτή την αίτηση με τη δικαιολογία ότι δεν ξέρουν αν ταιριάζει αυτό που υπηρετεί ο Ερυθρός Σταυρός με όλο αυτό που συμβολίζει το οίκημα. Πριν όμως σας καταθέσω τις μικρές αμφιβολίες μου θέλω να δείτε τη δέσμευση του δημάρχου για την παραχώρηση της αίθουσας.\nΟ δήμαρχος λοιπόν την έταξε και απλά το τοπικό δεν την επικύρωσε. Θα σας θυμίσω ότι εδώ και 11 χρόνια υπάρχει αίθουσα που δόθηκε στον Ερυθρό Σταυρό (δίπλα στην αίθουσα του Αμάραντου, στο παζάρι). Η συγκεκριμένη όμως αίθουσα είναι αναξιοποίητη και χρειάζονται πολλά χρήματα για να φτιαχτεί. Υπάρχουν όμως και άλλα δημοτικά μαγαζιά που μπορούν να τους στεγάσουν με πολύ λιγότερα χρήματα στην ίδια περιοχή (δίπλα στους προσκυνητές του Αγίου Όρους). Το πνευματικό ή συνεδριακό κέντρο συμβολίζει κάτι άλλο, σχετικό με τον πολιτισμό, τα γράμματα και τις τέχνες. Το να στεγαστεί εκεί ο Ερυθρός Σταυρός και μάλιστα στον δεύτερο όροφο, δε νομίζω ότι ταιριάζει...\nH παροχή βοήθειας, υγείας και όχι μόνο όπως και οι Πρώτες Βοήθειες δε νομίζω ότι ταιριάζουν στο χώρο του Πνευματικού Κέντρου γιατί να ανεβαίνετε δυο ορόφους δρόμο;\nΕίδατε πολλά διώροφα κέντρα υγείας; Και μιας και είπα κέντρο υγείας, γιατί δεν κάνετε μια προσπάθεια να στεγαστεί εκεί ο ερυθρός σταυρός; Έχουν και παρόμοιο αντικείμενο...\nΤελικά το Πνευματικό Κέντρο είναι πολιτιστικός φορέας ή ιατρικός; Αν είναι το δεύτερο τότε που κολλάει η βιβλιοθήκη που ήδη στεγάζεται μέσα; Ο σύλλογος κυρίων και δεσποινίδων που κάνει κυρίως φιλανθρωπικό έργο έχει δικαίωμα να διεκδικήσει αίθουσα; Οι πολιτιστικοί και αθλητικοί σύλλογοι; Γιατί να κάθονται στα ενοίκια και να πληρώνουν λογαριασμούς. Μήπως τελικά το θέμα είναι η «μόστρα», να είμαι στο κέντρο δηλαδή και όχι η πραγματική ανάγκη να βρεθεί ένας χώρος πρακτικός και λειτουργικός; Κανείς δεν αμφισβήτησε το έργο του Ερυθρού Σταυρού παγκοσμίως. Αλλά πιστεύω ότι ένας φορές που παράγει έργο ζωής θα πρέπει να είναι ταπεινός και να στέκεται ένα βήμα πίσω...\nΗ Πρωτομαγιά γιορτάστηκε και αναμένουμε ακόμα τα αποτελέσματα της ψηφοφορίας. Τι, δεν το μάθατε; Ο ΛΟΝΑΠ έκανε τον πρώτο διαγωνισμό για την miss Πρωτομαγιά και ανάμεσα στις δεκάδες υποψήφιες πέρασαν στον τελικό η Έφη (θυμάστε, η έγκυος που στην παρέλαση έκανε τον Αμάραντο να συγκαεί) και η Βέτα (η σιδηρά κυρία του ομίλου).\nΤο στεφάνι που φορούν στο κεφάλι είναι από ένα σπάνιο μαγιάτικο λουλούδι που ανθίζει κάθε 10 χρόνια και ονομάζεται «μπομπονιέρι». Η νικήτρια θα στεφθεί με τη Χρυσή Παπαρούνα, έργο του γλύπτη Γιώργου Παπαδήμα, αφιερωμένο στη γυναίκα του Μαϊού. Εν αναμονή λοιπόν των αποτελεσμάτων.\nΠαρατηρήσατε ότι όλα τα παράξενα γίνονται τώρα τελευταία; Ότι όλοι είμαστε κάπως; Να μου το θυμηθείτε ότι ενώ όλα τα χρόνια, μας έρχονταν σκόνη από την Αφρική όταν φυσούσε, φέτος πρέπει να μας ήρθε από την Κολομβία. Αλλιώς δεν εξηγείτε.\nΣήμερα είναι και η 21η συνάντηση των χορωδιών που θα γίνει στο δημοτικό θέατρο Πλατέος στις 8. Μια πραγματικά μαγευτική βραδιά που αξίζει όλοι μας να παρακολουθήσουμε. Επίσης πυρετωδώς ετοιμάζονται και τα ΚΟΜΝΗΝΑ που διοργανώνει κάθε χρόνο ο Σύλλογος Ποντίων Πλατέος «ΟΙ ΚΟΜΝΗΝΟΙ» τον Ιούλιο. Οι διοργανωτές μας υπόσχονται ένα μαγικό τριήμερο με τους μεγαλύτερους καλλιτέχνες της ποντιακής και έντεχνης μουσικής σκηνής.\nΚαι θα κλείσω με τον προεκλογικό μου αγώνα. Αφού κάποιοι επιμένουν ότι ο σκοπός που γράφω ότι γράφω είναι για να γίνω υποψήφιος, εγώ θα κάνω το παν (από τώρα) για να εκλεγώ. Σήμερα έχω ένα μεγάλο δίλημμα.\nΕίναι μεγάλη τύχη να γεννηθείς Έλληνας και μεγάλη τύχη να πεθάνεις Έλληνας. Το ενδιάμεσο όμως είναι μεγάλη ατυχία. Δυστυχώς για τη χώρα, οι άνθρωποι που πραγματικά ξέρουν πώς να την κυβερνήσουν, δεν έχουν ..... χρόνο.


Παπαδόπουλος: «Θέλω Θέλτα» | Onsports.gr\nhome ΠοδόσφαιροSuper LeagueΠαπαδόπουλος: «Θέλω Θέλτα» Κοινοποιήστε\nΠαπαδόπουλος: «Θέλω Θέλτα»\tΣυντάκτης: Δημήτρης Δρίζος\nΟ Δημήτρης Παπαδόπουλος με δηλώσεις του στον ισπανικό Τύπο, εξέφρασε την επιθυμία του να παραμείνει στο Βίγκο και την Θέλτα.\t«Μίλησα με τον Ατρόμητο πριν από τρεις εβδομάδες, αλλά δεν με κάλυψε η πρόταση που μου έκαναν. Το συμβόλαιό μου στη Θέλτα είναι καλύτερο και απέρριψα την προσφορά. Ο μάνατζέρ μου ψάχνει προτάσεις από άλλες ομάδες, αλλά αν δεν προκύψει κάτι καλύτερο από τη Θέλτα, θα παραμείνω εδώ. Υπάρχει κρίση στο χώρο του ποδοσφαίρου και είναι δύσκολο να βρω ομάδα που θα μου προσφέρει το συμβόλαιο που έχω», δήλωσε στην ιστοσελίδα farodevigo.es ο Έλληνας άσος. «Ο προπονητής μού έχει πει πως δεν με υπολογίζει, αλλά στο ποδόσφαιρο ποτέ δεν ξέρεις τι μπορεί να γίνει. Τα πράγματα μπορεί να αλλάξουν και δεν ξέρεις τι μπορεί να γίνει σε ένα μήνα. Πρόθεσή μου είναι να παραμείνω εδώ, γιατί είμαι παίκτης της Θέλτα κι έχω συμβόλαιο για άλλα δύο χρόνια. Άρχισα προετοιμασία με την ομάδα και νιώθω μέλος της», κατέληξε ο Παπαδόπουλος με την διοίκηση του ισπανικού συλλόγου να είναι δυσαρεστημένη με την στάση του Έλληνα άσου.\tΚατηγορία: Super League


3 χαρακτήρες ελληνικών σειρών με δραματική πορεία και κατάληξη...(άποψη)\nΑρχική σελίδαΤΕΛΕΥΤΑΙΑ ΝΕΑ3 χαρακτήρες ελληνικών σειρών με δραματική πορεία και κατάληξη...(άποψη)\nΆγγελος Λάλας 8/16/2019 05:55:00 μ.μ.\nΣτις περισσότερες ελληνικές σειρές στο τέλος θριαμβεύει το καλό και όλοι οι ήρωες είναι πανευτυχείς.\nΥπάρχουν όμως κάποιοι μεμονωμένοι χαρακτήρες,οι οποίοι παρά το γεγονός οτι άνηκαν στους καλούς της ιστορίας δεν είχαν το τέλος που τους άξιζε.\nΠάμε να δούμε 3 από αυτούς και να θυμηθούμε λίγο την ιστοία τους...\nΜεγάλωσε φτωχικά,με μια γυναίκα που δεν ήταν η πραγματική του μητέρα και νομίζοντας ότι ο πατέρας του έχει πεθάνει.\nΗ ζωή του κυλούσε ήρεμα,μέχρι που κέρδισε υποτροφία για ένα διάσημο κολλέγιο.Εκεί γνώρισε τον έρωτα της ζωής του και γίνανε ένα δυνατό ζευγάρι που όμως είχε τραγική κατάληξη,αφούη κοπέλα πέθανε.\n1,5 χρόνο μετά τον θανατό της εκείνος καταφέρνει να χαμογελάσει ξανά,χάρη σε έναν νέο έρωτα,που βρίσκει στο πρόσωπο μιας νεαρής ψυχολόγου αλλά μετά από πολλές δυσκολίες που περνούν μαζί εκείνη τον εγκαταλείπει.\nΤο τέλος της σειράς βρίσκει την μητέρα που τον μεγάλωσε στο ψυχιατρείο και την μητέρα που τον γέννησε νεκρή,όπως και τον ετεροθαλή αδελφό του.\nΚατά την προσωπική μου άποψη το τέλος του ήταν τραγικό και το οτι στην τελευταία σκηνή πίνει κρασάκι με μια κοπέλα που γνώρισε πριν 10 επεισόδια,δεν μου λέει απολύτως τίποτα!\n2)Αγλαϊα/Δασκάλα(Καφέ της Χαράς)\nΕίναι ίσως η πιο διάσημη,Ελληνίδα δασκάλα αφού όλοι την ξέρουμε,όλοι έχουμε γελάσει με την εμμονή της να τυλίξει τον δήμαρχο και όλοι κλάψαμε στην σκηνλη με το γαϊδούρι και τα δέντρα,δηλαδή την τελευταία της σκηνή αυτήν,όπου η άτυχη γυναίκα έχοντας χάσει το μυαλό της,μεταφέρεται στο ψυχιατρείο φορώντας νυφικό...\nΕδώ να τονίσω οτι το τέλος αυτό δεν θα είναι οριστικό τελικά,αφού όπως είναι γνωστό το Καφέ της Χαράς επιστρέφει μετά από 16 χρόνια!\nΠάμε στο νούμερο 1,το οποίο περίμενα πως και πως να το μοιραστώ!\n1)Μελίτα(Τα μυστικά της Εδέμ)\nΗ Μελίτα μεγάλωσε σε πλούσια οικογένεια,η οποία την έκλεισε σε ένα...χρυσό κλουβί και με αυτόν τον τρόπο δεν την άφησε να ωριμάσει και να σκληραγωγηθεί.\nΗ κοπέλα είναι πολύ εσωστρεφής,κλεισμένη στον εαυτό της και χωρίς κανέναν ουσιαστικό φίλο.\nΗ σειρά την συναντά στο σημείο όπου είναι παντρεμένη και ερωτευμένη με τον Μάνο,ο οποίος την παντρεύτηκε από συμφέρον και ακόμα κι αν κάποια στιγμή την αγάπησε ουσιαστικά δεν την ερωτελυθηκε ποτέ,καθώς ο μεγάλος του έρωτας ήταν η Εύα.\nΣτην πορεία του πρώτου κύκλου η Δάφνη,η Νόρα και ο Λουκάς την πλησιάζουν και σιγά-σιγά την κάνουν κι εκείνη κολλητή τους.\nΣτα τελευταία επεισόδια του πρώτου κύκλου η παρέα ετοιμάζεται για τον γάμο της Εύας και του Μάνου,ο οποίος όμως ακυρώνεται αφού ο τελευταίος μια νύχτα πριν κάνει έρωτα με την Μελίτα,τότε η παρέα την απομονώνει και η κοπέλα βρίσκεται πάλι ολομόναχη,με μόνο στήριγμα τους γονείς της.\nΣτον δεύτερο κύκλο,η παρέα σταδιακά την συγχωρεί ενώ,κάποια επεισόδια μετά συμβαίνει μια ομαδική απαγωγή μέσα από την οποία,οι γυναίκες της παρέας δένονται ακόμα πιο πολύ.Αυτή την φορά η Μελίτα γίνεται φίλη ακόμα και με την Εύα.\nΜετά από λίγο καιρό η Μελίτα ξαναδιαλύει την ευτυχία της Εύας αφού γίνεται ζευγάρι με τον Στέφανο,η παρέα γίνεται για ακόμα μια φορά έξαλλη μαζί της,αλλά γρήγορα της δείχνουν κατανόηση.\nΣτο τέλος του δεύτερου κύκλου,η Μελίτα χωρίζει προσωρινά με τον Στέφανο,αλλά ανακαλύπτει ότι είναι έγκυος.\nΣύντομα χάνει το παιδί ενώ λίγο μετά ξανα γίνεται ζευγάρι με τον Στέφανο και στη ζωή τους μπαίνει μια νέα γυναίκα την οποιά η νεαρή γυναίκα την βλέπει σαν απειλή και αποκτά εμμονή μαζί της κι όταν πια η εμμόνή της βγαίνει πραγματική εκείνη φτάνει στα άκρα.\nΣτον τέταρτο και τελευταίο κύκλο της σειράς φτάνει στα άκρα και αποπειράται να σκοτώσει την αντιζηλό της.\nΣτα τελευταία επεισόδια ο πατέρας της φτάνει μέχρι το φόνο για να την προστατέψει από την φυλακή,αλλά αυτήν την φορά δεν τα καταφέρνει.Η κόρη του μπορεί να μην μπήκε φυλακή αλλά,σταδιακά έχασε το μυαλό της.\nΣτο τελευταίο επεισόδιο παθαίνει αμοκ και μπαίνει εσπευσμένα σε ψυχιατρική κλινική όπου και νοσηλεύεται..\nΗ σειρά την αφήνει 15 χρόνια μετά,όπου είναι υγιής και έχει αφιερώσει τη ζωή της στην προσφορά ανθρωπιστικής βοήθειας!\nΣημείωση: το νούμερο 1,προσωπικά το θεωρώ μακράν το πιο τραγικό πρόσωπο της ελληνικής μυθοπλασίας....\nΗ αγλαια όλα τα λεφτά. Η μουτιδου είναι τρομερή ηθοποιός. Έχω περιέργεια πως θα την επαναφέρει ο Ρώμας δεδομένου ότι τρελάθηκε και πρεπει να το πασάρει αληθοφανως. Ελπίζω να μη μας απογοητεύσει\n16 Αυγούστου 2019 - 7:45 μ.μ.


Από Newsroom\t Στις 06:54, 18 Μαΐ 2022\nΜέσα από κάθε κρίση, αναδεικνύονται καινούριες ευκαιρίες, που υπόσχονται μεγαλύτερη ανάπτυξη, αν αξιοποιηθούν εγκαίρως και σωστά. Αυτό συμβαίνει ήδη στον τομέα των ελληνικών εξαγωγών.\nΤα τελευταία 30 χρόνια, η άνοδος των εξαγωγών είχε ως αποτέλεσμα να ενισχυθεί η εξωστρέφεια της ελληνικής οικονομίας.\nΗ χώρα μας κατάφερε να διπλασιάσει το ποσοστό που οι εξαγωγές -εκτός πετρελαίου- καλύπτουν την παραγωγή την τελευταία 20ετία, με αποτέλεσμα σήμερα το 10% της παραγωγής μας να αντιστοιχεί σε εξαγωγές προϊόντων και υπηρεσιών.\nΠαρά τα ενθαρρυντικά αυτά στοιχεία για τη χώρα μας, οι προσπάθειες τόνωσης της εξωστρέφειας πρέπει να ενταθούν.\nΣτην Ευρώπη, το αντίστοιχο ποσοστό βρίσκεται στο 51%, γεγονός που αποκαλύπτει κενό εξωστρέφειας 15 ποσοστιαίων μονάδων, το οποίο μπορεί να καλυφθεί με εκμετάλλευση των ευκαιριών που είναι διαθέσιμες για τις ελληνικές επιχειρήσεις, όπως για παράδειγμα το Ταμείο Ανάκαμψης και τα συγχρηματοδοτούμενα ευρωπαϊκά προγράμματα.\nΕπιπλέον, οι αλλεπάλληλες κρίσεις (εγγενή διαρθρωτικά προβλήματα με επενδυτικό κενό, πιέσεις από την κλιματική αλλαγή και πληθωρισμός) με αιχμή τη διαταραχή στην εφοδιαστική αλυσίδα, λόγω πανδημίας αρχικά και του πολέμου στην Ουκρανία στη συνέχεια, ώθησαν την Ευρωπαϊκή Ένωση να εστιάσει στην αυτάρκεια σε βασικά αγαθά (φάρμακα, τρόφιμα κλπ.).\nΑυτό για τη χώρα μας αποτελεί μια σημαντική ευκαιρία να αναπτύξει τομείς παραγωγής και να αξιοποιήσει την πολιτική της αυτάρκειας και της αυτονομίας, τάση που αναπτύσσεται στην Ευρώπη.\nΜεταξύ άλλων, επισημάνθηκε ότι η ανοδική πορεία των ελληνικών εξαγωγών την τελευταία 30ετία οδήγησε σε αύξηση εξωστρέφειας της ελληνικής οικονομίας, με τις εξαγωγές αγαθών (εκτός πετρελαίου) να καλύπτουν 10% της παραγωγής το 2021, από 5% το 1991.\nΩστόσο αυτή η εξωστρέφεια παραμένει χαμηλότερα από το μέσο όρο της ΕΕ (20% της παραγωγής), γεγονός που αντανακλά δύο βασικά διαρθρωτικά προβλήματα: το επενδυτικό κενό ύψους 130 δισ.ευρώ την τελευταία δεκαετία (Επενδύσεις/ΑΕΠ Ελλάδας 10%, έναντι 16% του μέσου όρου της ΕΕ) και το θεσμικό κενό (διαχείριση γης, επιχειρηματικό δίκαιο, γραφειοκρατία κοκ.) που επηρεάζει την επιχειρηματικότητα. Τα ελλείμματα αυτά αποτυπώνονται στην υστέρηση σε πεδία όπως το μέγεθος των επιχειρήσεων, οι πράσινες επενδύσεις, η ψηφιοποίηση και η καινοτομία.\nΣτους εγγενείς παράγοντες αδυναμίας του επιχειρηματικού μας περιβάλλοντος προστίθενται όπως προαναφέρθηκε η πίεση από την κλιματική αλλαγή, η πανδημία, ο πόλεμος στην Ουκρανία και ο πληθωρισμός.\nΠαράλληλα με τις πληθωριστικές πιέσεις που καταγράφονται ιδιαίτερα στις τιμές ενέργειας, ναύλων, μετάλλων και τροφίμων, σημειώνεται και ευρωπαϊκή εμβάθυνση, που σημαίνει επιπλέον πόρους στήριξης για την οικονομία.\nΓια την περίοδο 2021-2027, οι πόροι αυτοί αντιστοιχούν σε 9% του ευρωπαϊκού ΑΕΠ και έρχονται να προστεθούν στο 7% των τακτικών πόρων της Ένωσης. Είναι, λοιπόν, μια ευκαιρία για τη χώρα μας να αναπτύξουμε την παραγωγή και την εξωστρέφεια της οικονομίας μας, με θετικές επιπτώσεις στο εισόδημα και την απασχόληση.\nΣτο πλαίσιο αυτό της σημερινής οικονομικής και γεωπολιτικής συγκυρίας και στη ανάγκη εξωστρέφειας, η Εθνική Τράπεζα επενδύει στη δυναμική των εξαγωγικών επιχειρήσεων και υποστηρίζει την ανάπτυξή τους στις διεθνείς αγορές. Για το σκοπό αυτό παρέχει ένα πλέγμα υπηρεσιών που καλύπτουν κάθε σας ανάγκη σας όσον αφορά τις εξαγωγικές σας προσπάθειες:\nΚαθώς το μεγαλύτερο μέρος των ελληνικών εξαγωγών κατευθύνεται προς τις χώρες τις Ευρωπαϊκής Ένωσης και τις λοιπές δυτικές οικονομίες, αυτές πραγματοποιούνται κυρίως με το καθεστώς των ανοικτών λογαριασμών (open accounts). Σε αυτό το πλαίσιο, το Factoring αναδεικνύεται ως το κατ’ εξοχήν εργαλείο εξυπηρέτησης διεθνών συναλλαγών.\nΕΤΕ: Οι ΜμΕ διατηρούν τον αναπτυξιακό προσανατολισμό τους


Μεγάλο καρέ 8x8 | Typotrust\nΑρχική σελίδα / Προϊόν ΓΡΑΜΜΟΓΡΑΦΗΣΗ / Μεγάλο καρέ 8x8\nFine Τετράδιο Καρέ 8,5×8,5mm 17×25 50φ.\nΑριθμός Φύλλων: 50 Διάσταση: Β5 Βιβλιοδεσία: Καρφίτσα Γραμμογράφηση: Καρέ 8,5x8,5mm Εξώφυλλο: Πλαστικό Μπλε Βάρος Χαρτιού: 70gr Ιδιαίτερο χαρακτηριστικό: Στρογγυλεμένες γωνίες...\nFine Τετράδιο Καρέ 8,5x8,5mm 17x25 50φ. ποσότητα Πακέτο (1 πακέτο=12 τεμάχια)


Βουλή: Ανακοινώθηκε στην ολομέλεια η πρόταση του ΣΥΡΙΖΑ για τη συγκρότηση...\nΔευτέρα, 11-Οκτ-2021 22:40\n"Μετά την παραίτηση του Καγκελαρίου της Αυστρίας για 1 εκατομμύριο ευρώ, είναι αυτονόητο, πολιτικά ηθικό και συμβατό με τις αρχές και τις αξίες του κοινοβουλευτισμού, η πρόταση του ΣΥΡΙΖΑ για τη σύσταση εξεταστικής να γίνει δεκτή από όλους τους συναδέλφους οι οποίοι πιστεύουν ότι η ανόθευτη δημοκρατία αποτελεί τη θεμελιώδη προϋπόθεση ώστε να απολαμβάνει η πολιτική του σεβασμού των πολιτών και είναι ο μοναδικός τρόπος ώστε να μην επιτραπεί η αναβίωση μορφωμάτων οργής", ανέφερε η βουλευτής του ΣΥΡΙΖΑ Θεοδώρα Τζάκρη. Η βουλευτής της αξιωματικής αντιπολίτευσης είπε ότι ο φασισμός γεννιέται μέσα από περιπτώσεις χειραγώγησης οργισμένων πολιτών που έχουν χάσει την πίστη τους στη δημοκρατία.\n"Εμείς, ως Κίνημα Αλλαγής και ως ΠΑΣΟΚ, διαχρονικά και αταλάντευτα, πάντα ήμασταν υπέρ της διερεύνησης κάθε σκιάς στο δημόσιο βίο. Διαφάνεια παντού, για τους πάντες και για τα πάντα. Χωρίς κανέναν αποκλεισμό, ούτε όταν επρόκειτο και για δικά μας στελέχη και για πεπραγμένα στελεχών των δικών μας κυβερνήσεων", ανέφερε η βουλευτής του Κινήματος Αλλαγής Νάντια Γιαννακοπούλου και πρόσθεσε: "αν θέλουμε όμως να είμαστε ειλικρινείς ως προς τη διάθεση μας για διαφάνεια παντού, θα ήταν χρήσιμο αυτά να τα διερευνήσουμε όχι για τα τελευταία 2,5 χρόνια μόνο αλλά και για τα 4,5 χρόνια της διακυβέρνησης ΣΥΡΙΖΑ, γιατί υπάρχουν και για την περίοδο εκείνη πολλά θέματα που πρέπει να δούμε και θέματα δημοσκοπήσεων. Να σας θυμίζω ότι ελάχιστες μέρες πριν τις ευρωεκλογές, υπήρχαν δημοσκοπήσεις που έδειχναν τον ΣΥΡΙΖΑ μπροστά 10 και περισσότερες μονάδες, όταν το αποτέλεσμα ήταν ακριβώς αντίστροφο. Έλεγχος λοιπόν για τα πάντα και τους πάντες από το 2015 και μετά".\n"Ο ΣΥΡΙΖΑ μας καλεί να προστατεύσουμε την αξιοπιστία του Σώματος συναινώντας στο αίτημα του για σύσταση εξεταστικής επιτροπής. Νομίζω ότι αυτή η στάση ενέχει μεγάλη δόση υποκρισίας", είπε ο βουλευτής της ΝΔ Ευστάθιος Κωνσταντινίδης και σχολίασε πως ο ΣΥΡΙΖΑ είχε τηρήσει άλλη στάση σε υποθέσεις που σήμερα βρίσκονται στο στάδιο της ποινικής διερεύνησης.\n"Η δυνατότητα σύστασης εξεταστικής επιτροπής από τη μειοψηφία είναι μια πρωτοβουλία της Κυβέρνησης του Κυριάκου Μητσοτάκη, μετά την τελευταία αναθεώρηση του άρθρου 68. Συνεπώς, βλέπουμε στην πράξη ότι σεβόμαστε τη μειοψηφία και της δίνουμε δικαιώματα", ανέφερε ο κοινοβουλευτικός εκπρόσωπος της ΝΔ Χάρης Θεοχάρης και σχολίασε ότι η πρόταση σύστασης εξεταστικής επιτροπής "είναι μια καλή αφορμή για να θυμηθούμε τα έργα και τις ημέρες του ΣΥΡΙΖΑ, τα έργα και τις ημέρες της τετραετίας 2015 - 2019".\n"Ποιος δεν θυμάται, άραγε, τις μετρήσεις από εταιρείες που ξεφύτρωναν από το πουθενά και δημοσιεύονταν σε φίλα προσκείμενη εφημερίδα στον ΣΥΡΙΖΑ, που εμφάνιζαν τη διαφορά, λίγο πριν τις εκλογές, στις δύο και δυόμισι ποσοστιαίες μονάδες;\nΑν συσταθεί αυτή η επιτροπή, θα είναι, λοιπόν, μια πολύ ενδιαφέρουσα ευκαιρία για να τα θυμηθούμε όλα αυτά. Διότι, κυρίες και κύριοι του ΣΥΡΙΖΑ, γελάνε και τα βοσκοτόπια με τα ζητήματα που θέτετε", είπε ο Χάρης Θεοχάρης.


ΚΕΙΜΕΝΟ ΤΗΣ ΣΥΝΕΛΕΥΣΗΣ ΑΝΑΡΧΙΚΩΝ ΓΙΑ ΤΗΝ ΚΟΙΝΩΝΙΚΗ ΑΥΤΟΔΙΕΥΘΥΝΣΗ ΓΙΑ ΤΑ ΓΕΓΟΝΟΤΑ ΣΤΙΣ 20/10 – Δυσήνιος Ίππος\nOctober 27, 2011 October 28, 2011 δυσήνιος ίππος uncategorized\nΚΕΙΜΕΝΟ ΤΗΣ ΣΥΝΕΛΕΥΣΗΣ ΑΝΑΡΧΙΚΩΝ ΓΙΑ ΤΗΝ ΚΟΙΝΩΝΙΚΗ ΑΥΤΟΔΙΕΥΘΥΝΣΗ ΓΙΑ ΤΑ ΓΕΓΟΝΟΤΑ ΣΤΙΣ 20/10\nΓια τα γεγονότα της 48ωρης απεργίας στις 19 και 20 Οκτωβρίου\nΗ ολομέτωπη επίθεση του κράτους και των αφεντικών, που βιώνουμε τα τελευταία χρόνια, δεν στοχεύει απλώς στην οικονομική μας αφαίμαξη και την επιδείνωση των όρων επιβίωσής μας. Στοχεύει στο συνολικό και βίαιο μετασχηματισμό της κοινωνίας και στην υποταγή της στους σχεδιασμούς κράτους και αφεντικών. Σε αυτήν την κατεύθυνση, η ψήφιση του μνημονίου, του μεσοπρόθεσμου και του πολυνομοσχεδίου δεν δοκιμάζει απλώς τα όρια της αντοχής των καταπιεσμένων σε ότι αφορά την επιβίωσή μας. Δοκιμάζει τη θέληση και την αποφασιστικότητα της κοινωνίας να αντισταθεί στην επίθεση που δέχεται. Οι ημέρες των απεργιακών κινητοποιήσεων αποτελούν τη συμπυκνωμένη έκφραση των κοινωνικών και ταξικών αντιστάσεων. Κατά τη διάρκειά τους συναντιούνται δυο αντικρουόμενοι κόσμοι. Ο κόσμος του αδιαμεσολάβητου αγώνα, της συλλογικής και αυτοοργανωμένης δράσης, που στόχο έχει την κοινωνική χειραφέτηση και απελευθέρωση και ο κόσμος της διαμεσολάβησης και της ιεραρχίας που στοχεύει στη συνδιαλλαγή με το καθεστώς και στη χειραγώγηση της κοινωνικής οργής.\nΤην Τετάρτη 19 Οκτωβρίου η μαζικότατη διαδήλωση εκατοντάδων χιλιάδων ανθρώπων πανελλαδικά και η τεράστια συμμετοχή στην απεργία αποτέλεσαν ένα πρώτο σημαντικό μήνυμα. Απέδειξαν πως ένα μεγάλο κομμάτι των καταπιεσμένων όχι μόνο δεν αποδέχεται τους όρους σκλαβιάς που του επιφυλάσσουν οι κυρίαρχοι αλλά έχει και τη διάθεση να αγωνιστεί εναντίον τους. Στη χειραγώγηση αυτής της διάθεσης στοχεύουν η στάση της καθεστωτικής αριστεράς και η προπαγάνδα των media, που προσπαθούν να αποτρέψουν μια γενικευμένη έκρηξη. Η προπαγάνδα απαξίωσης και συκοφάντησης της κοινωνικής αντί-βίας στοχεύει στην πολιτική και κοινωνική αναχαίτιση των αναρχικών και όσων επιλέγουν το δρόμο της σύγκρουσης απέναντι στη βία του κράτους και των αφεντικών. Στοχεύει στην αποτροπή της διάχυσης των ριζοσπαστικών προταγμάτων και πρακτικών και στον εγκλωβισμό του αγώνα μέσα στα όρια που θέτει η εξουσία. Οι πάσης φύσεως ηγετίσκοι των ρεφορμιστικών σχηματισμών θέλουν να επιβληθούν στο κίνημα, ως επίσημοι εκφραστές και ιδιοκτήτες του, προκειμένου να το περιχαρακώσουν. Θέλουν να μετατρέψουν τον αγώνα ενάντια στην όξυνση της εκμετάλλευσης και της καταπίεσης σε ψήφους για τις επερχόμενες εκλογικές τους φιέστες, προστατεύοντας ταυτόχρονα τη συστημική ομαλότητα.\nΣε αυτό το πλαίσιο, την Πέμπτη 20 Οκτωβρίου, η ηγεσία του ΚΚΕ, έχοντας προσυνεννοηθεί με τους κρατικούς μηχανισμούς, εγκατέλειψε τις ιδιόκτητες παρελάσεις κι αποφάσισε να περιφρουρήσει-κι όχι να περικυκλώσει, όπως διατείνονταν τις προηγούμενες ημέρες-το κοινοβούλιο κατά τη διάρκεια ψήφισης του πολυνομοσχεδίου. Η απόφαση αυτή αποτελεί κίνηση ελέγχου κι οριοθέτησης των διαδηλωτών και καταστολής όσων δεν υποτάσσονται. Απέναντι στο ορμητικό ποτάμι του κοινωνικοί-ταξικού κινήματος, που υπό ορισμένες προϋποθέσεις μπορεί να ανατρέψει τα πάντα, το ΚΚΕ επέλεξε το ρόλο του κυματοθραύστη για μια ακόμη φορά. Λειτουργώντας ως ανεπίσημος, εσωτερικός, κατασταλτικός μηχανισμός το ΚΚΕ, με όχημα το ΠΑΜΕ, επιχείρησε να επιβάλλει την ηγεμονία του στους δρόμους, να προκαθορίσει την έκταση και το περιεχόμενο των κοινωνικών και ταξικών αντιστάσεων φέρνοντάς τες στα μέτρα του. Η επιλογή της συγκρότησης αλυσίδων από τα ΚΝΑΤ, στραμμένες προς την υπόλοιπη διαδήλωση, υποκαθιστώντας τα ΜΑΤ και προστατεύοντας τη Βουλή, ήταν μια επιλογή εχθρική απέναντι στον κόσμο που αντιστέκεται στην εξαθλίωση της ζωής του. Ευθύνη του μηχανισμού του ΚΚΕ ήταν και η σύγκρουση που ακολούθησε, καθώς ανέλαβε την περιφρούρηση του κοινοβουλίου απέναντι σε μια κοινωνία που υποφέρει από τους νόμους και τα διατάγματα που ψηφίζονται εκεί. Αναρχικοί, αριστεροί, ανένταχτοι και νεολαίοι αρνήθηκαν έμπρακτα την ηγεμονία ενός πυλώνα του συστήματος, των επίδοξων δικτατόρων του προλεταριάτου, και συγκρούστηκαν με την καθεστωτική συμπαράταξη που περιφρουρούσε το κοινοβούλιο και την αστική νομιμότητα, τόσο μέσω των κρανοφόρων και ροπαλοφόρων του ΠΑΜΕ όσο και μέσα από την προπαγάνδα σύσσωμης της καθεστωτικής αριστεράς (εντός κι εκτός κοινοβουλίου) μετά τα γεγονότα. Οι κρανοφόροι και παλουκοφόροι των ΚΝΑΤ απαγόρευσαν εξ’ αρχής σε όποιον δεν ήταν μέλος του κόμματος να προσεγγίσει τη Βουλή και τη λεωφόρο Αμαλίας, επιτέθηκαν στους διαδηλωτές με ξύλα και πέτρες, πέταξαν άτομο μεγάλης ηλικίας από ύψος 5 μέτρων στην πλατεία Συντάγματος, τραμπούκισαν και ξυλοκόπησαν κόσμο.\nΚατά τη διάρκεια της συγκέντρωσης, πέθανε ο εργάτης, συνδικαλιστής Δημήτρης Κοτζαρίδης. Αποδεδειγμένα ο θάνατός του δεν σχετίζεται με τις συγκρούσεις. Βρέθηκε στη συγκέντρωση μαζί με χιλιάδες κόσμου στις 20 Οκτώβρη παλεύοντας κι αυτός για ένα καλύτερο κόσμο. Ως άνεργοι, εργαζόμενοι, νεολαίοι, απεργοί, τιμούμε τη μνήμη του Δημήτρη Κοτζαρίδη. Θεωρούμε αχαρακτήριστη την προσπάθεια του ΚΚΕ να καπηλευτεί το θάνατό του ώστε να λασπολογήσει και να συκοφαντήσει τους αγωνιζόμενους ανθρώπους.\nΜέσα από τον αυθορμητισμό και την μαχητικότητα εκατοντάδων αγωνιστών που φώναξαν «Εμπρός λαέ μη σκύβεις το κεφάλι αυτοί θα σε προδώσουν στη Βάρκιζα και πάλι» και «Αυτοί, αυτοί φυλάνε τη Βουλή» έσπασε στην πράξη η προσπάθεια των σταλινίσκων του ΚΚΕ να αναγορευτούν σε μονοκράτορες του κινήματος. Μέσα από την σκληρή σύγκρουση αποτράπηκε η ηγεμονία ενός καθεστωτικού κόμματος στο δρόμο, η επιβολή ενός ιδεολογικού πλαισίου ελεγχόμενης διαμαρτυρίας και αναδείχθηκε, με τον πλέον ξεκάθαρο τρόπο, ο αντεπαναστατικός ρόλος του στους κοινωνικούς αγώνες.\nΗ μάχη αυτή συνεχίζεται καθημερινά στους δρόμους, στα σχολεία και τις σχολές, στους χώρους δουλειάς και τις γειτονιές, με διακύβευμα την επαναστατική εξέλιξη των κοινωνικών και ταξικών κινημάτων και την μη παράδοσή τους στις ηγεσίες αστικών και ρεφορμιστικών κομμάτων. Οι επίδοξοι ηγετίσκοι των κινημάτων από το Σύριζα και την Ανταρσύα μέχρι τη συντριπτική πλειοψηφία των αριστερών οργανώσεων το γνωρίζουν καλά αυτό, γι αυτό έσπευσαν να συνταχθούν πίσω από το ΚΚΕ και να κατασυκοφαντήσουν τους αναρχικούς και όσους στάθηκαν απέναντι του, προσβλέποντας στη δημιουργία ενός νέου ενδοσυστημικού πόλου εξουσίας. Συνηθισμένοι στις καρπαζιές από την μητέρα των οργανώσεων της αριστεράς, οι ψοφοδεείς οπορτουνιστές συκοφάντησαν με ευκολία τους αγωνιζόμενους που συγκρούστηκαν με τα ΚΝΑΤ και τις δυνάμεις των ΜΑΤ στη συνέχεια. Μια στάση που φανερώνει το φόβο τους μπροστά στο διογκούμενο ρεύμα της συνολικής αμφισβήτησης του οικονομικού και πολιτικού συστήματος που κερδίζει διαρκώς έδαφος κοινωνικά, μπροστά στις εκατοντάδες των αγωνιστών που δεν μπορούν να ελέγξουν και να χειραγωγήσουν και αντιπροσωπεύουν προοπτικά το μεγαλύτερο κίνδυνο για το σύστημα και τους στυλοβάτες του.\nΑναγνωρίζουμε ωστόσο ως βασικό έλλειμμα του αγώνα των από τα κάτω, απέναντι στους κρατικούς μηχανισμούς και τους αριστερούς συμπαραστάτες του, την έλλειψη συλλογικοποίησης και οργάνωσης. Ένα έλλειμμα που πρώτα και κύρια εμποδίζει την ενδυνάμωση του αγώνα για την κοινωνική επανάσταση και αποτελεί τροχοπέδη για την συγκρότησή μας ως ένα ισχυρό κίνημα που θα θέσει με ρεαλιστικούς όρους το ζήτημα της ανατροπής της κρατικής και καπιταλιστικής δικτατορίας, το ζήτημα της κοινωνικής επανάστασης.\nΩς Συνέλευση Αναρχικών για την Κοινωνική Αυτοδιεύθυνση αγωνιζόμαστε και για την πολιτική και οργανωτική συγκρότηση του αναρχικού- αντιεξουσιαστικού κινήματος. Με στόχο την απεύθυνση σε όσο το δυνατόν περισσότερους καταπιεσμένους και εκμεταλλευόμενους ανθρώπους, διατεθειμένους να αγωνιστούν ενάντια στην κρατική και καπιταλιστική βαρβαρότητα, επιλέγουμε την οργανωμένη παρουσία μας με μπλοκ σε όλες τις απεργιακές κινητοποιήσεις. Παραμένουμε σταθεροί στην πάγια αναρχική θέση: «ο σκοπός μας είναι αδιαχώριστος από τα μέσα πάλης και αγώνα». Στην κοινωνική και ταξική σύγκρουση, χρησιμοποιούνται μέσα τα οποία χρήζουν ιδιαίτερης προσοχής-ακόμη κι όταν αυτό γίνεται με αποτρεπτικό κι αμυντικό σκοπό, όπως έγινε κατά βάση στις 20/10-κι εμπεριέχουν μεγάλη πολιτική και προσωπική ευθύνη, καθώς ελλοχεύει ο κίνδυνος εκφυλισμού της κοινωνικής αντί-βίας σε αντικοινωνική βία, με απρόβλεπτες και τραγικές συνέπειες για τον αγώνα για την κοινωνική απελευθέρωση.\nΗ συνέχιση και η ποιοτική αναβάθμιση του αγώνα με την συμμετοχή στα σωματεία βάσης στους χώρους δουλειάς, στις λαϊκές αντιιεραρχικές συνελεύσεις στις γειτονιές καθώς και στις πολιτικές συλλογικότητες του αγώνα σημαίνει την ενίσχυση των θέσεων και των μετώπων μάχης απέναντι στο καθεστώς και στις εφεδρείες του. Η δημιουργία αυτοοργανωμένων δομών αγώνα σε κοινωνικό, πολιτικό, πολιτισμικό επίπεδο, η σύνδεση και η επικοινωνία των αντιστάσεων από τα κάτω ανοίγει το δρόμο για την ανατροπή του εξουσιαστικού οικοδομήματος, για την κοινωνική χειραφέτηση. Η κοινωνική απελευθέρωση θα είναι έργο της ίδιας της κοινωνίας και όχι κάποιων αυτόκλητων αρχηγών, κομματαρχών και λοιπών σωτήρων που θα αναλάβουν ρόλο καθοδηγητή και ηγεμόνα. Μόνο έτσι μπορούμε πραγματικά να πάρουμε τη ζωή μας στα χέρια μας και να χτίσουμε μια κοινωνία χωρίς αφεντικά και σκλάβους, χωρίς πλούσιους και φτωχούς, χωρίς αρχηγούς και υπηκόους. Μια κοινωνία ελευθερίας, ισότητας και αλληλεγγύης.\nΓια την Κοινωνική και ταξική αντεπίθεση\nΓια την Κοινωνική Επανασταση\nΓια την Αναρχία και τον Κομμουνισμό\nTagged Απεργίες, Συνέλευση Αναρχικών, κκε\nENHMEΡΩΣΗ ΑΠΟ 2η ΜΕΡΑ 48ΩΡΗΣ ΑΠΕΡΓΙΑΣ\nΤΕΛΙΚΑ ΑΠΟ ΠΟΙΟΥΣ ΕΚΔΙΚΗΣΗ ΖΗΤΑΩ? ΑΠΟ ΑΥΤΟΥΣ ΠΟΥ ΞΕΡΩ ΦΤΑΙΝΕ Ή ΑΠΟ ΑΥΤΟΥΣ ΠΟΥ ΤΡΙΓΥΡΩ ΚΛΑΙΝΕ?


«Ο εγωιστής γίγαντας» στην παιδική σκηνή της «Αποθήκης» – VIPNEWS\n«Ο εγωιστής γίγαντας» στην παιδική σκηνή της «Αποθήκης»\nΟ θίασος «Θέατρο του παιδιού» παρουσιάζει κάθε Κυριακή στις 11:15 στην παιδική σκηνή του θεάτρου «Αποθήκη», την τρυφερή κλασσική ιστορία του Όσκαρ Ουάιλντ “Ο Εγωιστής Γίγαντας” σε διασκευή-σκηνοθεσία Γιάννη Κόκκινου…\nΚάπου στην Βόρια Ιρλανδία υπάρχει ένας απίθανος κήπος, με πανέμορφα δέντρα, κάθε λογής λουλούδια και χιλιάδες μελωδικά πουλιά! Ο κήπος ανήκει σ’ έναν Γίγαντα, ο οποίος λείπει για χρόνια σ’ ένα μέρος μακρινό. Σ’ αυτόν τον κήπο, κάθε μέρα μαζεύονται τα παιδιά και παίζουν, γιατί στην μικρή τους πόλη, δεν υπάρχει άλλος ελεύθερος χώρος.\nΚάποια μέρα ο Γίγαντας επιστρέφει και βλέπει τα παιδιά. Ενοχλημένος τα διώχνει και βάζει φράκτες σε όλες τις εισόδους για να μην μπει κανείς. Από εκείνη την στιγμή ο κήπος ερημώνει… Φεύγουν τα πουλιά, τα λουλούδια αρνιούνται να φυτρώσουν και στον κήπο απλώνεται το Χιόνι, η Παγωνιά, το Χαλάζι και ο Βοριάς.\nΟ πανέμορφος κήπος μεταβάλλεται σ’ ένα απέραντο χειμωνιάτικο, παγωμένο τοπίο .\nΆραγε, το γέλιο ενός παιδιού, θα μπορέσει να λιώσει την παγωμένη καρδιά ενός ΕΓΩΙΣΤΗ ΓΙΓΑΝΤΑ ;\nΧορογραφίες: ΖΩΗ ΣΑΡΙΔΟΥ\nΣκηνικά: ΠΑΝΑΓΙΩΤΗΣ ΔΗΜΟΥΛΕΑΣ\nΚοστούμια: ΕΥΗ ΜΠΑΡΑΚΟΥ\nΜουσική: ΜΙΧΑΛΗΣ ΚΟΚΚΙΝΟΣ\nΠαίζουν: Ελένη Τριανταφύλλου , Ηλίας Νάκος, Νικολέτα Κοφινά, Μιχάλης Κόκκινος, Κατερίνα Τσιμόγιαννη , Ηλίας Παγούρας, Κατερίνα Μπιμπή\nΚάθε Κυριακή έως τις 29/4/2012 στις 11.15\nΚαθημερινά παραστάσεις για σχολεία ώρα 10.30-12.00\nΣαρρή 40 στου Ψυρρή, Θησείο, πληρ.: 210 959.50.84\nΘέατρο του παιδιού Ο Εγωιστής Γίγαντας Παιδική Σκηνή\nΘέατρο Βράχων: Μπέζος-Πολυχρονίδη σε εξαιρετικές ερμηνείες (pics)\nΚατράκειο: O Κωνσταντίνος Αργυρός “κοντά” στους πυρόπληκτους (pics)\nΡόκκος-Ασλανίδου:Μια συναυλία για καλό σκοπό στο Φεστιβάλ Κολωνού(pics\nΚηποθέατρο Παπάγου -Πρεμιέρα της παράστασης “Ειδικές Περιστάσεις”\n«Led Zeppelin Symphonic»: Ξεσήκωσαν το κοινό του Ηρωδείου (pics)\nΤεχνόπολις: Μαραβέγιας – Ξεσήκωσε το κοινό με τα τραγούδια του (pics)


eKorinthos • Oι εργαζόμενοι ανθρακωρύχοι καταδικάζουν την δολοφονία του Βολιβιάνου υφυπουργού\nΑρχική Διεθνή Oι εργαζόμενοι ανθρακωρύχοι καταδικάζουν την δολοφονία του Βολιβιάνου υφυπουργού\nOι εργαζόμενοι ανθρακωρύχοι καταδικάζουν την δολοφονία του Βολιβιάνου υφυπουργού\nΛα Πας – Το στέλεχος της Συνδικαλιστικής Ομοσπονδίας εργαζόμενων Ανθρακωρύχων Βολιβίας (FSTMB), Ορλάντο Γκουτιέρες, καταδίκασε την δολοφονία του υφυπουργού Εσωτερικών Ροδόλφο Ιγιάνες, κατά τη διάρκεια της απαγωγής του από τους συνεταιριστές-ανθρακωρύχους.\nΟ Ιγιάνες απήχθη το πρωί της Πέμπτης, στην πόλη Πανδούρο, 186 χιλιόμετρα από την Λα Πας, από ορδές ιδιωτών- ανθρακωρύχων ενώ προσπαθούσε να διαπραγματευτεί μια συμβιβαστική πρόταση με τους ξεσηκωμένους.\n“Εκ μέρους του FSTMB αποκηρύσσουμε την στάση της αφαίρεσης της ζωής ενός ανθρώπου. Αυτή η βαρβαρότητα είναι καταδικαστέα, τη στιγμή ακριβώς που ο σύντροφος Ιγιάνες έπεσε με γενναιότητα, προσπαθώντας να επιλύσει την σύγκρουση επιδιώκοντας τον διάλογο με τον κλάδο”, δήλωσε ο Γκουτιέρες χθες το βράδυ μιλώντας στην κρατική τηλεόραση της Βολιβίας.\nΟ συνδικαλιστής αναφέρθηκε στην σύγκρουση που προκλήθηκε από την ηγεσία της Ομοσπονδίας Συνεταιρισμών Ορυχείων της Βολιβίας (FENCOMIN) που κάλεσε σε αποκλεισμούς δρόμων και τη χρήση δυναμίτη, γεγονός που αυτή την εβδομάδα άφησε δεκάδες τραυματίες, κάποιους σοβαρά και προκάλεσε το θάνατο δύο εργαζομένων του κλάδου.\nΚάποια στιγμή, είπε, προειδοποιήσαμε ότι αντί να αναζητά ειρήνευση, (η FENCOMIN) βγήκε με εμπρηστικούς λόγους. Αυτή την στάση, ο λαός της Βολιβίας την καταδικάζει, δήλωσε.\nΟμοίως, θεωρούνται ατυχείς οι συμπεριφορές που έχουν εκδικητική λογική και υπονομεύουν ευθέως την δημοκρατία.\nΤο στέλεχος της FSTMB κάλεσε εκ νέου την διοίκηση των Συνεταιρισμών Ορυχείων να πάρουν σοβαρές αποφάσεις και να ακολουθήσουν τον δρόμο του διαλόγου με την κυβέρνηση για να βρεθεί μια ειρηνική λύση.\n“Αυτό είναι εκτός ελέγχου. Πολλά συνδικαλιστικά στελέχη διαφόρων κλάδων σε εθνικό επίπεδο αποκηρύσσουμε αυτήν την κατάσταση. Πρέπει να υπερασπιστούμε την σταθερότητα της χώρας, αντί να προκαλούμε νέες εντάσεις που το μόνο που κάνουν είναι να επηρεάζουν τους εργαζόμενους του συνεταιριστικού τομέα”, επεσήμανε.\nΟ Γκουτιέρες συμφώνησε ότι η CONCOBOL (Γενική Συνομοσπονδία Συνεταιρισμών Βολιβίας) και η FENCOMIN πρέπει να είναι πιο λογικοί και ώριμοι στη λήψη των αποφάσεων και να καλέσουν σε καθοριστική ειρήνευση.\nΤην Πέμπτη το απόγευμα η κυβέρνηση και η ηγεσία της FENCOMIN αποφάσισαν να ξεκινήσουν την Παρασκευή διάλογο για την επίλυση της σύγκρουσης στην οποία εδώ και μέρες πρωταγωνίστησαν συνεταιριστές – ανθρακωρύχοι, με αποκλεισμούς δρόμων και χρήση πυροβόλων όπλων μαζί με δυναμίτη.\nΟι διαδηλωτές απορρίπτουν τον νέο νόμο για τους συνεταιρισμούς, υποστηρίζοντας ότι ο συνδικαλισμός στα πλαίσια αυτών των φορέων θα μπορούσε να επηρεάσει τις εργασίες τους.\nΠροηγούμενο άρθροΔεύτερη χρόνια επιτυχίας για το ΙΕΚ Τουριστικών επαγγελμάτων και μαγειρικής Ευρωπροοδος\nΕπόμενο άρθρο«Κλείδωσε» και η δεύτερη άδεια – Σήμερα αναμένεται η τελική ανακοίνωση


Ζημίες 16 εκατ. ευρώ για το MEGA το 2014 | Συσπείρωση Δημοσιογράφων - Δούρειος Τύπος\n« Αναστέλλεται η απεργία στον Ελεύθερο Τύπο – Τις επόμενες κινήσεις τους εξετάζουν οι εργαζόμενοι της εφημερίδας\nΑποκάλυψη: Το χρέος δεν είναι τόσο δημόσιο… »\nΖημίες 16 εκατ. ευρώ για το MEGA το 2014\nΔεν πήρε μόνο η κυβέρνηση παράταση. Πήρε και το Mega . Πριν ξεκινήσει η προεκλογική περίοδος, η Τηλέτυπος δεν κατάφερε να πληρώσει στις 28 Δεκεμβρίου τη δόση των 5.880.000 ευρώ που οφείλει σε Alpha Bank, Eurobank, Εθνική και Τράπεζα Πειραιώς. Με απόφαση των τραπεζών που δάνεισαν το κανάλι, η οποία ελήφθη στις 23 Δεκεμβρίου 2014, η πληρωμή της δόσης μετατέθηκε για τις 30 Μαρτίου 2015.\nΔεν είναι η πρώτη φορά μέσα σε αυτήν την πενταετία που το Mega δεν κατάφερε να ανταποκριθεί στις δανειακές του υποχρεώσεις. Την προηγούμενη φορά η αδυναμία καταβολής δόσης από το αρχικό δάνειο των 50 εκατ. ευρώ, που είχε χορηγηθεί χωρίς εγγυήσεις, μετεξελίχθηκε στο σημερινό ομολογιακό δάνειο των 98 εκατ. ευρώ, που λήγει στο τέλος του 2016. Ως συνέπεια της απόφασης της 23ης Δεκεμβρίου, οι δόσεις της τρέχουσας χρονιάς αυξάνονται συνολικά σε 20.580.000 ευρώ. Εκτός από τον Μάρτιο, στις 30 Ιουνίου 2015 το κανάλι θα πρέπει να πληρώσει 5.880.000 ευρώ και στις 28 Δεκεμβρίου 2015 άλλα 8.820.000 ευρώ. Το βαρύ φορτίο είναι την επόμενη χρονιά, οπότε και πρέπει να αποπληρωθεί το δάνειο, με πληρωμή ποσού 68.600.000 ευρώ, το οποίο προφανώς δεν υπάρχει στα ταμεία του καναλιού.\nΗ μείωση των ζημιών\nΤο Mega και το 2014 παρουσίασε ζημίες. Ο τηλεοπτικός σταθμός από το 2009 έως το 2014 είχε σημαντική μείωση των εσόδων του και ζημιογόνες χρήσεις. Την προηγούμενη χρονιά ο Τηλέτυπος εμφάνισε ζημίες προ φόρων ύψους 16 εκατ. ευρώ και κύκλο εργασιών 77 εκατ. ευρώ. Σε σχέση με το 2013 οι ζημίες υποχώρησαν κατά 7 εκατ. ευρώ, χωρίς όμως αυτό να ανατρέψει την οικονομική εικόνα του σταθμού. Σε σχέση με το 2007, που ήταν η καλύτερη χρονιά για το Mega, με τζίρο 173 εκατ. ευρώ, τα έσοδα του καναλιού έχουν υποστεί σημαντική μείωση, επηρεάζοντας όλα τα μεγέθη. Οι πρώτες ζημίες, ύψους 600.000 ευρώ, εμφανίστηκαν το 2009, αλλά η μεγάλη πίεση ξεκίνησε από το Μνημόνιο, οπότε και άρχισαν οι απώλειες στα έσοδα και η σταθεροποίηση των ζημιών στους ετήσιους απολογισμούς μεταξύ 16 και 23 εκατ. ευρώ. Το προηγούμενο οικονομικό έτος εμφανίστηκε μια αναιμική αύξηση στον κύκλο εργασιών, η οποία όμως δεν μπορεί να καλύψει τις σοβαρές απώλειες των προηγούμενων ετών, ενώ την ίδια ώρα το κανάλι έχει να καλύψει έναν δανεισμό ύψους 120 εκατ. ευρώ, από τα οποία περίπου 68 εκατ. ευρώ πρέπει να αποπληρωθούν φέτος και στην επόμενη χρήση.


Μύκονος: «Τα πάρτι στις βίλες είναι η πηγή του προβλήματος» [vid] | Flash.gr\nFlash.gr / Ελλάδα / Μύκονος: «Τα πάρτι στις βίλες είναι η πηγή του προβλήματος» [vid]\nΜύκονος: Τι είπε ο Δήμαρχος Μυκόνου, Κωνσταντίνος Κουκάς, για την επιστροφή στην κανονικότητα στο νησί, τη συμμόρφωση των επιχειρηματιών, τον αντίκτυπο που είχαν στον τουρισμό τα μέτρα και τα πάρτι στις βίλες.\nΕΠΙΜΕΛΕΙΑ Έλλη Κομνηνού 27.07.2021 | 10:40\nΤόνισε ακόμα ότι «υπήρχε αρνητική διαφήμιση και αποτύπωμα σε ακυρώσεις λόγω των περιοριστικών μέτρων κυρίως από την Ιταλία και από τα ανώτερα εισοδηματικά κλιμάκια που δεν τους πείραζε να ακυρώσουν».\n«Ο κανόνας είναι ότι οι Μυκονιάτες και οι επιχειρηματίες που δραστηριοποιούνται στην Μύκονο συμμορφώνονται στα μέτρα. Ωστόσο, υπάρχουν κάποιοι λίγοι οι οποίοι για το πρόσκαιρο κέρδος δεν υπολογίζουν την βλάβη στην δημόσια υγεία . Αυτά τα φαινόμενα πρέπει να τα απομονώσουμε και αυτό ζητήσαμε από τον υπουργό Προστασίας του Πολίτη», τόνισε ο κ. Κουκάς.\nΠαράλληλα, τόνισε ότι αυτοί που έρχονται διακοπές από άλλες χώρες δεν θέλουν να συμμορφωθούν και υπογράμμισε ότι «τα πάρτι στις βίλες είναι η πηγή του προβλήματος γιατί η πολιτεία δεν μπορεί άμεσα να παρέμβει».\nlockdownΜύκονοςπάρτι σε βίλες


kefalonianet: ΟΙ ΛΑΣΠΑΝΘΡΩΠΟΙ – ΟΙ ΦΑΥΛΕΠΙΦΑΥΛΟΙ ΤΟΥ ΤΙΠΟΤΑ\nΟΙ ΛΑΣΠΑΝΘΡΩΠΟΙ – ΟΙ ΦΑΥΛΕΠΙΦΑΥΛΟΙ ΤΟΥ ΤΙΠΟΤΑ\nΤι είναι οι λασπάνθρωποι;\nΛάσπη θέλουμε πηχτή, λάσπη γλιστερή, Λάσπη, λάσπη νερουλή, λάσπη, λάσπη βρωμερή\nΛάσπη θέλουμε πηχτή, λάσπη βρωμερή, Λάσπη, λάσπη νερουλή, λάσπη γλιστερή\nΛάσπη, λάσπη νερουλή, λάσπη βρωμερή, Λάσπη θέλουμε πηχτή, λάσπη γλιστερή\nΛάσπη θέλουμε πηχτή, λάσπη γλιστερή, Λάσπη, λάσπη γλιστερή, λάσπη, λάσπη νερουλή,\nλάσπη βρωμερή, Λάσπη….. Λάσπη……\nΜας αρέσει η σαπίλα, μας αρέσει η έχτρα\nΑπό: Ο ΧΙΟΝΑΝΘΡΩΠΟΣ ΚΑΙ ΤΟ ΚΟΡΙΤΣΙ ΤΟΥ ΕΥΓΕΝΙΟΥ ΤΡΙΒΙΖΑ\nΜΟΥΣΙΚΗ: ΝΟΤΗΣ ΜΑΥΡΟΥΔΗΣ\nΣΤΙΧΟΙ: ΕΥΓΕΝΙΟΣ ΤΡΙΒΙΖΑΣ, ΝΑΝΑ ΝΙΚΟΛΑΟΥ\nΤο τραγούδι των λασπανθρώπων: http://youtu.be/be-aleckmdE\nΗ ιστορία είναι, φυσικά, του κ. Τριβιζά. Η επιθυμία του μικρού κοριτσιού, της Μαριάννας, να μη λιώσει ποτέ ο αγαπημένος της χιονάνθρωπος, ο Τουρτούρης, γεμίζει τον δεύτερο με την απαραίτητη δύναμη ώστε να κάνει το δύσκολο ταξίδι προς το Βόρειο Πόλο, τη χώρα με τους αιώνιους πάγους. Για χάρη του γλυκού κοριτσιού, ο Τουρτούρης θα περάσει κάθε είδους περιπέτειες· από τον Χρυσό Εχθρό (ο καυτός ήλιος) μέχρι τη Λασποχώρα, ώσπου να φτάσει στη μακρινή παγωμένη γη και να της στείλει τον μήνυμα της δικαιωμένης υπόσχεσης: για χάρη σου δε θα λιώσω ποτέ. Ο Τριβιζάς καταφέρνει, όπως πάντα, μια απλή ιδέα να την μετατρέψει σε αφηγηματικό εύρημα ώστε να μας μεταφέρει ένα από τα αγαπημένα του μηνύματα: η υπομονή και επιμονή γεννάει θετικά αποτελέσματα και η δύναμή της αντλείται από τα ειλικρινή αισθήματα.\nΤι είναι το ΤΙΠΟΤΑ;\nΤο Τίποτα είναι ανούσιο, άοσμο, άγευστο στοιχείο, δεν προκαλεί καμία αλλαγή στις ουσίες με τις οποίες αναμιγνύεται, εκτός αν αναμιχθεί με τα κόπρανα, οπότε δημιουργεί μπουρμπουλήθρες. Το Τίποτα έχει ως βασική χρήση την παραγωγή κενού. Το κενό αποτελείται από Τίποτα και δυο τρία ακόμα μη-πράγματα, συνήθως Καθόλου και Πουθενά. Χημικά το Κενό συγγενεύει με το Μηδένιο, το Κανένιο, το Ούκ και το Πάπαλα. Το Τίποτα, μαζί με το οξυγόνο και το\nοξυζενέ, είναι το βασικό συστατικό του ΑΕΡΑ ΚΟΠΑΝΙΣΤΟΥ. Η ακριβής αναλογία των τριών συστατικών είναι ένα μυστικό που κρατιέται κρυφό από αλλεπάλληλες γενιές ΑΕΡΙΤΖΗΔΩΝ.\nΠαρόλο που το Τίποτα είναι ένα στοιχείο άφθονο στη φύση, το εμπόριο του Τίποτα και των υποπροϊόντων του ήταν από απαρχής των ανθρωπίνων κοινωνιών μια εξαιρετικά προσοδοφόρα δραστηριότητα. Οι πρώτοι που ανακάλυψαν την αξία του ήταν η μεσαιωνική συντεχνία των Αεριτζήδων, οι οποίοι άρχισαν να το διαθέτουν στην αγορά είτε ακατέργαστο είτε σε μορφή Αέρα Κοπανιστού και να πληρώνονται για αυτό με υπέρογκα χρηματικά ποσά.\nΑν το τίποτα το ταυτίσουμε με την ανυπαρξία, τότε προφανώς δεν μπορεί να αποτελεί κομμάτι της φυσικής πραγματικότητας οπότε δεν έχει νόημα να αναφερθούμε σ' αυτό. Στην κβαντική φυσική το τίποτα (quantum vacuum) σημαίνει απουσία πραγματικών σωματιδίων ύλης, όχι κάποιο χώρο που δεν υπάρχει ..τίποτα απολύτως.\nΕπιλεγμένα από: http://frikipaideia.wikia.com/wiki/Τίποτα\nΣύμφωνα και με τα παραπάνω, οι λασπάνθρωποι λοιπόν χωρίζονται σε δύο κατηγορίες:\nΠρώτη: στους εξουσιαστές οποιασδήποτε καρέκλας, που διαθέτουν ένα κεφάλι ξύλινο, ασυγκίνητο, ανέκφραστο, αμετακίνητο, «κενόν αισθημάτων και ιδεών και πλήρες φιλοδοξιών», μαζί με τα πληρωμένα παράσιτά τους και τους χρήσιμους ηλίθιους, τα φερέφωνά/τ’ ανδρείκελά τους δηλαδή, και μην ξεχνάμε και τους παρακοιμώμενους αυτών, τα υποχείρια της φαυλοκρατίας, που θα μηχανορραφούν με τις παρελκυστικές τους τακτικές και θα παίζουν τα παιχνίδια τους. Αυτά που με τη μεγάλη τους ασχετοσύνη, την αντεργατικότητα, την αντισυναδελφικότητα, των αρχόντων της τεμπελιάς, οι ημιμαθείς, φαύλοι και αδαείς, παίρνουν τα συνεκτικά κείμενα και τα φτιάχνουν έναν αχταρμά στο κρανίο τους. Αυτά που μπλέκουν τα πονήματα άλλων άξιων ανθρώπων με διαδικασίες και φαρισαϊσμούς περί δήθεν αντιστρατεύσεως ηθικής και νομιμότητας και χάνουν προθεσμίες και την ουσία των υποθέσεων, γεννώντας εσωτερικές αντινομίες, επαναλαμβάνοντας φαύλους κύκλους. Η γάγγραινα με τις γραφειοκρατικές και ευθυνοφοβικές αγκυλώσεις της, το μεγάλο βαρίδι, που καθίστανται τροχοπέδη της προόδου και γενεσιουργός αιτία αναπτυξιακής υστέρησης της χώρας μας. Όπως και με τις ηγεμονικές νευρώσεις τους, τον πολιτικαντισμό και τα κόμπλεξ τους, φέρνουν την χώρα στον πάτο της ανάπτυξης.\nΜοναδικό κριτήριο επιλογής τους; ο συνειδητός εκμαυλισμός τους, η αναρρίχησή τους στην ιεραρχία με τη μέθοδο της ευνοιοκρατίας, ο αρπακτικός παρασιτισμός τους, η πατρωνία, οι «κουμπαριές», το αλισβερίσι….. ...και οι πρώτοι έσονται έσχατοι και οι έσχατοι έσονται πρώτοι …… Θα τους/τις αναγνωρίσετε από μακριά. Κύριο χαρακτηριστικό τους είναι ότι αιωρούνται συνεχώς, σαν πολύχρωμο μπαλόνι. Δεν στέκουν πουθενά. Διαρκώς κινούνται κ’ αναζητούν να προσεταιριστούν την εξουσία, όπου κι αν βρίσκεται. Δεξιά ή αριστερά ή κεντρώα, δεν έχει σημασία. Φτάνει να τη βρουν!!!! Είναι μια πολιτική που συνδυάζει ταυτόχρονα το ευλύγιστο καλάμι, που λυγίζει και στο ελαφρότερο φύσημα του ανέμου. Το χαμαιλέοντα, που αλλάζει χρώματα αναλόγως του περιβάλλοντός του και τον ιπποπόταμο που «χάφτει» οτιδήποτε βρεθεί στο δρόμο του, ακόμα και σκουπίδια, για να ικανοποιήσει την αδηφάγο όρεξή του.\nΚαλλιεργούν μια άγονη γραφειοκρατία – τον λαβύρινθο της γραφειοκρατίας των μανδαρίνων- για να κάνουν δήθεν ανάπτυξη και να χαράξουν το μέλλον. Οχυρωμένοι πίσω από τυπικότητες, με ευθυνοφοβία και επικαλούμενοι με το παραμικρό αραχνιασμένες εγκυκλίους, υποβάλουν σε ταλαιπωρία υγιείς υποθέσεις, με την υπεροψία του μανδαρίνου. Γραφειοκρατία αμετακίνητη, στείρα, κι όπως πάντα αυτοτροφοδοτούμενη μέσω του παρασιτισμού της στο εθνικό σώμα. Καταστροφική για την ανάπτυξη, τρεφόμενη από τον επίπλαστο ρόλο του πλοηγού στην πολυνομία με κούφια μελετήματα και λεκτικά σπουδάσματα επί του περιττού ή επί της προστασίας από την ενδεχόμενη ανάληψη ευθυνών.\nΟι σπαστικοί γραφειοκράτες που έχουν ένα πρόβλημα για κάθε λύση. Δυνάστες πάσης μορφής και έντασης. Δυνάστες που χρησιμοποιούν την «εξουσία» που τους παρέχει η γραφειοκρατία και η πολυνομία, για να ταλαιπωρούν ή ακόμη και να εξουθενώνουν.\nΔεν συνεργάζονται ώστε να είναι μέρη της λύσεως των προβλημάτων και όχι μέρη συσσωρεύσεως μάταιων αδιεξόδων.\nΕπιβάλλουν τις όποιες απόψεις τους και ποτέ δεν ρωτούν, ώστε να μορφώσουν άποψη. Προδίδουν, παραδίδουν σε ξένους οτιδήποτε, ώστε να εκδικηθούν, να ξεφορτωθούν και ν’ αξιοποιήσουν μεγαλομανώς δημοσιοσχετίστικα τα τερτίπια τους.\nΚάθε τι αναπτυξιακό το ετεροκαθορίζουν, το παρεμποδίζουν, το δυσφημούν και το ετεροσφετερίζονται πολύ χειρότερα.\nΠροσπαθούν να προσεταιριστούν διάφορους, ώστε να εξασφαλίσουν τα νώτα τους, ν’ αποκρύψουν την κραυγαλέα αδυναμία τους να κάνουν κάτι παραπάνω απ’ όσα βρήκαν έτοιμα, ώστε να τα παρουσιάσουν ως διέξοδο απ’ την κρίση που οι ίδιοι δημιουργούν και συντηρούν, εμποδίζοντας όλα τα εκπονημένα στρατηγικά σχέδια, για να δίνεται η εντύπωση πως δεν λειτουργούν. Όλα αυτά τα οποία έχουν στα χέρια τους δρομολογημένα, τα\nενεργοποιούν, αφού πρώτα υβρίσουν, διασύρουν και «εξοστρακίσουν» τους άξιους -οπότε νομίζουν ότι ελέγχουν τους πάντες- δημιουργούν την κίβδηλη εντύπωση πως, ξαφνικά, χάρις σ’ αυτούς και το παρασκήνιό τους, λύθηκαν ή λύνονται τα "προβλήματα".\nΕίναι αυτοί που αντιδρούν λυσσαλέα για να έχουν τα πάντα προσαρτημένα στο άρμα, τις διαθέσεις βιτρίνας και του πάθους για εξουσία. Είναι αποφασισμένοι ακόμα και να προσπαθήσουν να τα ξεφορτωθούν δίνοντάς τα ως "δώρο" κάπου, όπου να ‘ναι, αδιαφορώντας για την ιστορία τους και τους πολυετείς κόπους, μόνο και μόνο για να δείξουν πως αυτοί κι όχι οι άλλοι, είπαν την τελευταία λέξη.\nΤο έκαναν ήδη σε πολλές περιπτώσεις από τη στιγμή που ανέλαβαν τη θέση που έχουν σήμερα και το μόνο που κατάφεραν είναι να διχάσουν και να υποκινήσουν αλληλοφάγωμα στους συμπολίτες τους με το να αναμειγνύονται με φαυλότητα παντού, αντί να δημιουργήσουν πραγματικό και όχι προσχηματικό κλίμα ενότητας.\nΑν είναι δυνατόν να παρουσιάζεται το πλεονέκτημα ως μειονέκτημα για να\nκαλύψει την αδυναμία τους και την παρατεταμένη αναποτελεσματικότητά τους.\nΚαταδίκασαν και καταδικάζουν σε μαρασμό με την κακόβουλη αδράνειά τους τα πάντα, εισάγοντας τα σε ατραπούς τοπικής και μη τοπικής συναλλαγής και επιχειρώντας να τα υποτάξουν σε αυταρχίες και περιστασιακά σκιώδη κέντρα αποφάσεων κατά τρόπο αντικαταστατικό, πραξικοπηματικό και αδιαφανή.\n……Το τέρας το καλούμενον επιφανής τρέφει την φυγοπονίαν, την θεσιθηρίαν, τον τραμπουκισμόν, τον κουτσαβακισμόν, την εις τους νόμους απείθειαν. Πλάττει αυλήν εξ αχρήστων ανθρώπων, στοιχείων φθοροποιών τα οποία τον περιστοιχίζουσι, παρασίτων τα οποία αποζώσιν εξ αυτού.\nστην εφημερίδα «Ακρόπολις» το 1896 Αλέξανδρος Παπαδιαμάντης.\nΈτσι ακυρώνεται μέσα σου κάθε πρωτοβουλία και πεθαίνει κάθε ίχνος δημιουργίας.\nΚαμία σημασία η αξιοσύνη, η ικανότητα, τα προσόντα, το ήθος και η καλλιέργεια.\nΟι άξιοι έξω. Οι μέτριοι και οι ασήμαντοι μέσα.\nΔεύτερη κατηγορία λασπανθρώπων είναι οι «αόρατοι συκοφάντες», οι «κάποιοι», οι «γνωστοί-άγνωστοι», που πίσω από τη δυνατότητα της ανωνυμίας που τους παρέχεται στ’ άντρα της λασπολογίας τους, επιδίδονται σε μια πρωτοφανή και ανήθικη λασπολογία, που περιλαμβάνει ασύστολα ψεύδη, ανυπόστατες κατηγορίες, συκοφαντίες και ύβρεις. Βρίζουν, επαίρονται, ασχημονούν. Δεν μ’ ενοχλεί καθόλου, όταν μια αλήθεια, που αφορά το πρόσωπο μου, ένα λάθος μου ή μια παράλειψή μου, σχολιάζονται σαρκαστικά, σατιρικά, αλλά και - ποιητική αδεία – με μια δόση υπερβολής. Άλλωστε, τα σχόλια, ακόμα και όταν έχουν τις προηγούμενες μορφές, μας βοηθούν να γίνουμε καλύτεροι.\nΑυτά τα οποία είναι ελεεινά και τρισάθλια, είναι τα ψεύδη, οι ύβρεις και οι συκοφαντίες, που εκτοξεύουν οι ΛΑΣΠΑΝΘΡΩΠΟΙ, σαν ΑΡΟΥΡΑΙΟΙ που είναι, μέσω της ανωνυμίας, που τους καθιστά περισσότερο θρασύδειλους απ’ ότι είναι στην πραγματικότητα. Γράφουν ανώνυμα συκοφαντικά γράμματα ή διαδίδουν ύπουλα και θρασύδειλα, ψευδή πληροφόρηση που σέρνεται στους διαδρόμους και αναμεταδίδεται λανθασμένα, αυτό λέγεται λασπολογία και "ράδιο αρβύλα". Η λασπολογία αποτελεί τμήμα παλαιών και κατάπτυστων μεθόδων. Οι ύπουλοι εκβιασμοί συνιστούν τραμπουκισμούς μιας άλλης εποχής.\nΔιαστρεβλώνουν την αλήθεια και εξαπατούν για τις πραγματικές τους διαθέσεις και σκοπούς, παράλληλα όμως αυτολιβανίζονται, αυτή είναι η ικανότητά τους, παρότι γνωρίζουν ότι θ’ αφήσουν πίσω τους ερείπια και διάλυση των πάντων.\nΑναπαύονται στην αλαζονεία τους και την αυταρέσκειά τους, έτσι τους αρέσει.\nΗ διαφάνεια, που τόσος λόγος γίνεται τις μέρες μας, αποτελεί μια άγνωστη λέξη στο λεξιλόγιο τους. Αντίθετα η λέξη «πάρτυ» καθιερώθηκε και υιοθετήθηκε ως όρος για να δηλώσει εύστοχα την πολιτική που ασκούν ως πρωταθλητές της αδιαφάνειας και της αρπαχτής μέσω της δήθεν νομότυπης διαφάνειας.\nΚάτω το "ράδιο αρβύλα" και η λασπολογία! Ζήτω η δημοκρατική ελεύθερη ηλεκτρονική επικοινωνία!\nΗ άμεση αντίδραση όλων μας είναι η απάντηση προς όλους αυτούς, που δεν έχουν το θάρρος της γνώμης τους και είναι έτοιμοι να κάνουν κατάχρηση των δυνατοτήτων αυτής της νέας και ευλογημένης επικοινωνίας. Η ηλεκτρονική επικοινωνία είναι η δύναμη της εποχής μας. Η διατήρηση του ήθους και της σωστής της χρήσης συνιστά καθήκον καθενός μας.\nΕκείνοι που έχουν επώνυμα είναι υπαρκτοί και λένε τη δική τους αλήθεια.\nΕκείνοι που είναι ανώνυμοι είναι ανύπαρκτοι και λένε τα δικά τους ψέματα.\nΠιστεύω πως υπάρχει και το τίποτα του κυνικού Διογένη που είναι γεμάτο περιεχομένου... μόνο που οι λασπάνθρωποι δεν το καταλαβαίνουν...\nΑναρτήθηκε από vandorosd στις 1:35 μ.μ.


Ιωάννης Παππάς: «Η Ελλάδα πιο ισχυρή»\nΑρχική σελίδαΤΟΠΙΚΑ ΡΟΔΟΣΙωάννης Παππάς: «Η Ελλάδα πιο ισχυρή»\nΔελτίο Τύπου εξέδωσε ο Βουλευτής Δωδεκανήσου της Νέας Δημοκρατίας, Ιωάννης Παππάς σχετικά με την σύναψη συμφωνίας μεταξύ Ελλάδας και Γαλλίας για τα αμυντικά συμφέροντα των δύο χωρών.\nΜε τη φράση του Ηροδότου «Έχουμε γη και πατρίδα, όταν έχουμε πλοία και θάλασσα», θα ήθελα και εγώ με τη σειρά μου να χαιρετίσω τη χθεσινή αμυντική συμφωνία Ελλάδας-Γαλλίας. Μια συμφωνία, που έρχεται να επιβεβαιώσει τις εξαιρετικές συμμαχικές σχέσεις μεταξύ των δύο κρατών και την παραδοσιακή συνέχιση των κοινών ιστορικών και πολιτισμικών αξιών μας.


Τι απέγινε το 777? - MusicCorner.gr\nΑρχική MC3 Τι απέγινε το 777?\nΤι απέγινε το 777?\nΣάββατο, και τη στάση εργασίας των media την …χαμπάριασα όταν αντί για ειδήσεις στις 20:00, τα κανάλια είχαν άλλα προγράμματα.\nΕίχα αρκετή δουλειά στο pc μου, αλλά επειδή έχω την κακή συνήθεια να δουλεύω με ανοιχτή τηλεόραση, κάποια στιγμή συνειδητοποίησα ότι κάτι μου έλειπε. Κοίταξα το ρολόι. 20:17. Βρες μπας κι άλλαξε μια μέρα νωρίτερα η ώρα και δεν το κατάλαβα; Πού είναι οι ειδήσεις; Πού είναι οι αποκλειστικές πληροφορίες για τη χαμένη πτήση; Πού είναι ο κος Τσολάκης να μας εξηγήσει τα …ανεξήγητα;\nΤίποτα απολύτως. Τα δάχτυλά μου έβαλαν φωτιά στο τηλεχειριστήριο, αλλά αποτέλεσμα μηδέν. Κανένα κανάλι δεν είχε ειδήσεις εκείνη την ώρα. «Καμιά απεργία», σκέφτηκα. «Αλλά γιατί»; Μου απάντησα αμέσως. Το πολυνομοσχέδιο δεν θίγει τον τύπο, ούτε τους εκπροσώπους του, ούτε, κυρίως αυτό, τους ιδιοκτήτες των καναλιών, ραδιοφώνων, εφημερίδων, περιοδικών. Συνεπώς γιατί να απεργήσουν τα media;\nΚατά τις 22:00, η τάξη επανήλθε. Δε θυμάμαι ποιο κανάλι είχα ανοιχτό, αλλά ακούγοντας το σήμα των ειδήσεων, ησύχασα. «Επιτέλους», σκέφτηκα, «θα μάθουμε για το αεροπλάνο». Αντ’ αυτού, η πρώτη είδηση είχε να κάνει με το γάλα, την παραίτηση ενός υφυπουργού και λοιπές πολιτικές – κομματικές αντεγκλήσεις. «Έλεος», είπα μέσα μου, «τι μας νοιάζουν αυτά;», «για το αεροπλάνο πείτε μας».\nΣα να με άκουσε η παρουσιάστρια, ολοκλήρωσε τη φράση της και συνέχισε αμέσως με το εξαφανισμένο αεροπλάνο των μαλαισιανών αερογραμμών. Ήρθα στα ίσα μου, επιτέλους. Βρέθηκαν συντρίμμια, δε βρέθηκαν συντρίμμια, βρέθηκαν αλλά δεν ανήκουν στο αεροσκάφος, τα είδε ο δορυφόρος αλλά δεν τα βρήκε το πλοίο, και όλα αυτά που ακούμε κάθε μέρα εδώ και σχεδόν ένα μήνα. Επέστρεψα στη …νιρβάνα μου. «Αφού δε βρέθηκε το αεροσκάφος, όλα πάνε καλά στη χώρα», σκέφτηκα.\nΓιατί; Θα ρωτήσετε. Πολύ απλά επειδή όλες αυτές τις μέρες, τα περισσότερα κανάλια έχουν αναγάγει την εξαφάνιση του αεροσκάφους στη Νο 1 είδηση. Τι κι αν η τρόϊκα έφυγε (μέχρι να επιστρέψει;), τι κι αν γίνεται «σφαγή» για το γάλα με παραιτήσεις υπουργών και γενικότερο αλαλούμ, τι κι αν τα φαρμακεία είναι κλειστά, τι κι αν οι αυτοκινητιστές ετοιμάζουν κινητοποιήσεις; Τι κι αν η κυβέρνηση αποφάσισε να διανείμει σε ορισμένους κάποια από τα ψιχία που της …περίσσεψαν από την καταλήστευση και οικονομική καταβαράθρωση όλων μας;\nΌσο ψάχνουμε το αεροπλάνο, όλα τα άλλα περνάνε σε δεύτερη, τρίτη, τέταρτη …ενενηκοστή τέταρτη μοίρα. Η ανεργία αυξάνεται, οι αυτοκτονίες έχουν φτάσει σε ύψη ρεκόρ, η φτώχεια χτυπάει την πόρτα ακόμα περισσότερων συνανθρώπων μας καθημερινά, τα δάνεια «κοκκινίζουν» με γεωμετρική πρόοδο, οι άστεγοι πληθαίνουν, η εγκληματικότητα συνεχίζεται με αμείωτη ένταση, το άγχος και η κατάθλιψη έχουν καταλάβει το μισό πληθυσμό. Αλλά τα κανάλια μας ασχολούνται με το αεροπλάνο.\nΔε μπορώ να ισχυριστώ ότι δεν ενδιαφέρει κανέναν στη χώρα το γεγονός ότι «εξαφανίστηκε» μια πτήση με 240 ψυχές. Είναι τραγικό, αν οι άνθρωποι αυτοί έχουν πεθάνει, ενώ χιλιάδες συγγενείς τους αγωνιούν ελπίζοντας σε ένα σημείο ζωής. Ή έστω μια απόδειξη του θανάτου τους.\nΔε θέλω να φανώ ανάλγητος ή αδιάφορος αλλά τόσο μεγάλη έκταση σε μια αεροπορική τραγωδία (γιατί κάτι τέτοιο είναι πολύ πιθανό), δεν είχε δοθεί ούτε στο δυστύχημα της πτήσης της “Helios” πριν λίγα χρόνια, όταν πολλοί από τους επιβάτες ήταν άνθρωποι της διπλανής μας πόρτας. Τότε όμως, όλα πήγαιναν καλά (;) στη χώρα και δεν υπήρχε ανάγκη προπετάσματος καπνού.\nΕπί της ουσίας για την πτήση, τώρα, όλες οι ανταποκρίσεις, οι γνώμες των ειδικών εγχώριων και αλλοδαπών, οι πληροφορίες και φήμες που διαρρέονται, δε με πείθουν σε καμία περίπτωση. Τη στιγμή που οι τεχνολογίες έχουν αναπτυχθεί σε τέτοιο βαθμό που φταρνίζεσαι στο σπίτι σου και ο άνθρωπος που σε παρακολουθεί (αν είσαι στις λίστες παρακολούθησης) σου στέλνει sms: «γείτσες», δεν πιστεύω ότι ένα ολόκληρο αεροσκάφος «εξαφανίστηκε» χωρίς κανένας ίχνος. Κάποιοι ξέρουν και δε μιλάνε, γιατί δεν τους συμφέρει.\nΗ άλλη πιθανή εκδοχή, που δεν έχει ακουστεί μέχρι σήμερα και είναι μια αποκλειστική πληροφορία και αποκάλυψη του Music Corner, είναι η …μετατόπιση του τριγώνου των Βερμούδων στην περιοχή εξαφάνισης του αεροσκάφους.\nΝεώτερα για το εξαφανισμένο σκάφος και την υπόλοιπη επικαιρότητα, στο επόμενο δελτίο μας.\nκαστρατος Απρ 1, 2014 At 22:54\nκατ’ αρχήν η πτήση ήταν η 730 και όχι η 777. Παρά λίγο να γράψεις 007, αλλά τότε δεν θα έπεφτες και πολύ έξω απ’ ό,τι έχει μάλλον συμβεί. Και ως μαθητευόμενος μάγος θα σου δώσω μια πιθανότατη εκδοχή. Η γνωστή μας και μη εξαιρετέα Αλ Κάιντα στρατολόγησε τον πιλότο που σφόδρα συγχυσμένος με την κατάληξη του φίλου του, ηγέτη της αντιπολίτευσης στην Μαλαισία και με τα της σχέσης του με τη σύζυγό του [χο χο χο] αποφάσισε να μεταβεί αντί του Πεκίνου στην ναυτική βάση των Η.Π.Α κάτω από τις Μαλδίβες προκειμένου να στείλει ένα νέο μήνυμα στους φίλους μας Αμερικανούς. Ανέβασε το αεροπλάνο στα 45000 πόδια για να εξουδετερώσει όλους τους επιβάτες [θα ήταν μετά είτε νεκροί είτε λιπόθυμοι] και πέταξε μετά σε ύψος πολύ χαμιλό για να μην τον πιάσουν τα ραντάρ της βάσης. Μάλλον όμως τον αντελήφθησαν τα αμερικανάκια και εξαέρωσαν το αεροπλάνο με πυραύλους. Πού να ψάχνεις τώρα για μαύρα κουτιά εκεί κοντά, να μας πούνε μετά οι κινέζοι ότι σκοτώσαμε τους πολίτες τους… Πώς σου φαίνεται; Άσε τους αυστραλούς να κάνουν τις παραπλανητικές κινήσεις.\nΜάριος Απρ 1, 2014 At 23:58\nΤο 777 αναφέρεται στον τύπο του αεροσκάφους και όχι στον αριθμό πτήσης. Κατά τα λοιπά, δεν μπορώ να διαφωνήσω. Είναι ένα πάρα πολύ πιθανό σενάριο. Άλλωστε, όπως αναφέρω στο άρθρο, “κάποιοι ξέρουν και δε μιλάνε, γιατί δεν τους συμφέρει”.


Αυξήθηκε η τουριστική κίνηση μειώθηκαν οι εισπράξεις - ΤΑ ΝΕΑ\ntanea.gr > Οικονομία > Αυξήθηκε η τουριστική κίνηση μειώθηκαν οι εισπράξεις\nΑυξήθηκε η τουριστική κίνηση μειώθηκαν οι εισπράξεις\nΤον Ιανουάριο επισκέφθηκαν τη χώρα μας 604.000 τουρίστες. Αναλυτικότερα, η ταξιδιωτική κίνηση από τις χώρες της ζώνης του ευρώ διαμορφώθηκε στις 164.000 ταξιδιώτες, παρουσιάζοντας αύξηση κατά 3,4%, ενώ αύξηση κατά 42,5% εμφάνισε και η ταξιδιωτική κίνηση από τις χώρες της ΕΕ-28 εκτός της ζώνης του ευρώ (Ιανουάριος 2018: 207.000, Ιανουάριος 2017: 145.000).\nΗ ταξιδιωτική κίνηση από τη Γερμανία αυξήθηκε κατά 21,7% και διαμορφώθηκε στις 62.000 ταξιδιώτες, ενώ και αυτή από τη Γαλλία αυξήθηκε κατά 22,1% και διαμορφώθηκε στις 8.000 ταξιδιώτες. Η ταξιδιωτική κίνηση από το Ηνωμένο Βασίλειο μειώθηκε κατά 4,2% και διαμορφώθηκε στις 35.000 ταξιδιώτες. Αναφορικά με τις χώρες εκτός της ΕΕ-28, μείωση κατά 84,8% εμφάνισε η ταξιδιωτική κίνηση από τη Ρωσία, η οποία διαμορφώθηκε στις 2 χιλ. ταξιδιώτες, ενώ αυτή από τις ΗΠΑ αυξήθηκε κατά 9,4% και διαμορφώθηκε στις 22.000 ταξιδιώτες. Οι εξελίξεις αυτές είχαν ως αποτέλεσμα το πλεόνασμα του ταξιδιωτικού ισοζυγίου τον Ιανουάριο να διαμορφωθεί φέτος τον Ιανουάριο στα 14 εκατ. ευρώ έναντι 13 εκατ. ευρώ πέρυσι.


Μακρή: Δεν υπάρχει συζήτηση για νέο κλείσιμο σχολείων - Sputnik Ελλάδα\n05:05 04 ΜΑΡΤΙΟY 2021\nΜακρή: Δεν υπάρχει συζήτηση για νέο κλείσιμο σχολείων\n© Φωτογραφία : YouTube/ Ζέττα Μακρή\n12:38 08.02.2021 (ΕΝΗΜΕΡΩΘΗΚΕ 13:08 08.02.2021) Λήψη σύντομου url\nΔεν τίθεται ζήτημα νέου κλεισίματος των σχολικών μονάδων ξεκαθάρισε η υφυπουργός Παιδείας Ζέττα Μακρή.\nΗ υφυπουργός Παιδείας Ζέττα Μακρή διαβεβαίωσε πως δεν υπάρχει συζήτηση για νέο κλείσιμο των σχολείων.\n«Εμείς ακολουθούμε τις οδηγίες των ειδικών, ακούμε τη γνώμη τους, κι εν συνεχεία βάσει αυτών παίρνουμε την απόφαση» ξεκαθάρισε στον ΣΚΑΪ και σημείωσε πως το ζήτημα νέου κλεισίματος δεν έχει συζητηθεί από τους ειδικούς.\nΑνοιχτές οι λαϊκές αγορές το επόμενο Σάββατο σε Αθήνα και Θεσσαλονίκη\nΣε ερώτηση για την ύλη της Γ’ Λυκείου και εάν υπάρχει περίπτωση περαιτέρω μείωσής της, σημείωσε πως δεν τίθεται τέτοιο ζήτημα.\n«Για τους μαθητές της Γ’ Λυκείου ήδη υπήρξε μείωση της ύλης κατά 30% και αυτό τους έχει γνωστοποιηθεί ώστε να μην αιφνιδιαστούν».\nΑναφερόμενη στο πώς εξελίσσεται η τηλεκπαίδευση, σημείωσε πως έχει τελειοποιηθεί και γίνεται με τον αρτιότερο τρόπο, ενώ απέρριψε τις φωνές που κάνουν λόγο για «μαθητές δύο ταχυτήτων». Υπενθυμίζεται πως στις «κόκκινες» περιοχές οι μαθητές Λυκείου συνεχίζουν την τηλεκπαίδευση.\nΚορονοπάρτι και μικροεπεισόδια στην Εύβοια - Βίντεο\n«Δεν υπάρχουν μαθητές δύο ταχυτήτων. Υπάρχουν μαθητές που διδάσκονται με δύο διαφορετικούς τρόπους».\nΣχετικά με τις υπόλοιπες βαθμίδες, δεν απέκλεισε το ενδεχόμενο να μειωθεί η ύλη. «Παρακολουθούμε πάρα πολύ στενά την ύλη, τόσο στη διά ζώσης όσο και στην εξ αποστάσεως διδασκαλία. Έτσι, θα λάβουμε αποφάσεις όταν έχουμε μια ολοκληρωμένη εικόνα και όταν περάσουν κι άλλες μέρες».\nΑναφερόμενη, τέλος, στα κρούσματα που έχουν εντοπιστεί στα σχολεία είπε:\n«Το ποσοστό των σχολείων και των τάξεων που είναι κλειστά ανέρχεται στο 0,5% και 0,3% αντίστοιχα, με κάποια μικρή επιφύλαξη μιας αύξησης, η οποία επίσης παραμένει πολύ χαμηλή. Συνολικά, πάντως τα κρούσματα σε μαθητές είναι 0,03».\nκλειστά σχολεία, άνοιγμα σχολείων, σχολεία, Υπουργείο Παιδείας, Ζέττα Μακρή


Ενότητα 1: Πληθυσμός και δείγμα Είδη Μεταβλητών - Περιγραφική στατιστική - PDF\nDownload "Ενότητα 1: Πληθυσμός και δείγμα Είδη Μεταβλητών - Περιγραφική στατιστική"\n1 ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ - ΙΑΤΡΙΚΗ ΣΧΟΛΗ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «ΕΦΑΡΜΟΣΜΕΝΗ ΝΕΥΡΟΑΝΑΤΟΜΙΑ» «Βιοστατιστική, Μεθοδολογία και Συγγραφή Επιστημονικής Μελέτης» Ενότητα 1: Πληθυσμός και δείγμα Είδη Μεταβλητών - Περιγραφική στατιστική Δρ.Ευσταθία Παπαγεωργίου, Αναπληρώτρια Καθηγήτρια Τμήμα Ιατρικών Εργαστηρίων\n3 Μέθοδοι συλλογής δεδομένων 1/2 Οι κυριότεροι τρόποι συλλογής των πληροφοριών είναι οι ακόλουθοι: o Ταχυδρομικά, η μέθοδος αυτή έχει μικρό κόστος, αλλά απαντά συνήθως πολύ μικρό ποσοστό ερωτώμενων (20-40%). o Τηλεφωνικά, έχει και αυτή η μέθοδος μικρό κόστος και εύκολο τρόπο επιλογής τυχαίου δείγματος, π.χ. τυχαίοι αριθμοί από τηλεφωνικό κατάλογο, όμως πρέπει να γίνεται προσεκτικά και σε ώρες που να μην είναι ενοχλητικές για τους ερωτώμενους. Συνήθως ανταποκρίνεται το 60-80% των ερωτώμενων, αλλά πολλές φορές οι απαντήσεις είναι μικρής εγκυρότητας. 2\n6 Σημαντικοί στατιστικοί όροι 1/2 Πληθυσμός: Το σύνολο που περιλαμβάνει όλες τις μετρήσεις του υπό μελέτη χαρακτηριστικού. Δείγμα: Ένα υποσύνολο του πληθυσμού. 5\n8 Για ποιο λόγο παίρνουμε δείγμα; Όταν θέλουμε να εξάγουμε πληροφορία για μεγάλους πληθυσμούς Μείωση κόστους Ελαχιστοποίηση χρόνου Όταν είναι αδύνατο να μελετήσουμε ολόκληρο τον πληθυσμό 7\n10 Δειγματοληψία 1/2 Όμως αν δεν πραγματοποιηθεί με σωστές μεθόδους τότε υπάρχει μεγάλος κίνδυνος εξαγωγής λανθασμένων συμπερασμάτων. Ένα χαρακτηριστικό παράδειγμα λανθασμένης εκλογής δείγματος ήταν η Αμερικάνικες προεδρικές εκλογές του 1936 όπου η πρόβλεψη οδήγησε σε πλήρη αποτυχία γιατί το δείγμα επιλέχθηκε από τους τηλεφωνικούς καταλόγους οι οποίοι την εποχή εκείνη περιείχαν μόνο τις ανώτερες κοινωνικές τάξεις που διέθεταν τηλέφωνο. 9\n12 Μη πιθανοθεωρητικά δείγματα 1/2 Βολικά δείγματα (ευκολία πρόσβασης) Δειγματοληψία χιονοστοιβάδας (το φίλο του φίλου κλπ) Σκόπιμη δειγματοληψία (Επιλέγουμε ότι νομίζουμε κατάλληλο για την έρευνα) o Δειγματοληψία ποσόστωσης 11\n13 Μη πιθανοθεωρητικά δείγματα 2/2 Η πιθανότητα επιλογής παραμένει άγνωστη. Είναι φθηνότερα αλλά αδυνατούν να δώσουν γενικευμένα συμπεράσματα. Δυνητικά μεροληπτικά. 12\n16 Μέθοδοι Δειγματοληψίας (πιθανοθεωρητικής) Απλή τυχαία δειγματοληψία Συστηματική δειγματοληψία Στρωματοποιημένη δειγματοληψία Πολυσταδιακή δειγματοληψία 15\n18 Table of random numbers\n20 Η ανάγκη χρήσης μεταβλητών Έννοιες Άγχος, μόρφωση, διατροφή κλπ Χαρακτηριστικά Φύλο, επάγγελμα κλπ Μεγέθη Ηλικία, βάρος, λιπίδια κλπ Υπάρχει ανάγκη ποσοτικής αποτίμησης ΜΕΤΑΒΛΗΤΕΣ 19\n21 Περιγραφική Στατιστική ΜΕΤΑΒΛΗΤΕΣ (VARIABLES) ΠΟΙΟΤΙΚΕΣ ΠΟΣΟΤΙΚΕΣ ΟΝΟΜΑΣΤΙΚΕΣ ΔΙΑΤΑΞΙΜΕΣ ΔΙΑΚΡΙΤΕΣ ΣΥΝΕΧΕΙΣ 20\n22 Περιγραφική Στατιστική ΤΡΟΠΟΙ ΠΑΡΟΥΣΙΑΣΗΣ ΣΤΑΤΙΣΤΙΚΩΝ ΔΕΔΟΜΕΝΩΝ ΠΟΙΟΤΙΚΑ ΔΕΔΟΜΕΝΑ ΠΟΣΟΤΙΚΑ ΔΕΔΟΜΕΝΑ ΡΑΒΔΟ ΓΡΑΜΜΑ ΚΥΚΛΟ ΓΡΑΜΜΑ ΠΟΛΥΓΩΝΟ ΣΥΧΝΟΤΗΤΩΝ ΔΙΑΓΡΑΜΜΑ ΣΥΧΝΟΤΗΤΩΝ ΚΥΚΛΟ ΓΡΑΜΜΑ ΙΣΤΟ ΓΡΑΜΜΑ 21\n23 Περιγραφική Στατιστική Παράδειγμα: Σε ένα δείγμα 20 οικογενειών από μια περιοχή της Αθήνας, το επάγγελμα του πατέρα, το ημερομίσθιο του πατέρα και ο αριθμός παιδιών της οικογένειας ήταν: 22\n24 Περιγραφική Στατιστική Στο παράδειγμα, για να εισάγουμε τη μεταβλητή «επάγγελμα», επιλέγουμε μεταβλητή τύπου character αφού πρόκειται για ποιοτική μεταβλητή, την ονομάζουμε «επάγγελμα» και στη συνέχεια πληκτρολογούμε τα δεδομένα μας: 23\n25 Περιγραφική Στατιστική Η ανάλυση που προκύπτει άμεσα είναι η ακόλουθη: 24\n26 Περιγραφική Στατιστική Και ο πίνακας συχνοτήτων: 25\n27 Περιγραφική Στατιστική Και το ραβδόγραμμα συχνοτήτων: 26\n28 Περιγραφική Στατιστική Και το κυκλόγραμμα (πίτα) συχνοτήτων: 27\n29 Περιγραφική Στατιστική Συνεπώς έχουμε εισάγει τις δύο μεταβλητές και έχουμε αυτή την εικόνα: 28\n30 1. Introduction 29\n31 Περιγραφική Στατιστική By default εμφανίζεται η παρακάτω ανάλυση: 30\n32 Περιγραφική Στατιστική 31\n33 Περιγραφική Στατιστική 32\n34 Περιγραφική Στατιστική 33\n35 Περιγραφική Στατιστική 34\n36 Περιγραφική Στατιστική 35\n37 Διαγράμματα επιφανείας 3D Surface Plot (Dietcomp 5v*30c) MONTH3 = Distance Weighted Least Squares\n38 Περιγραφική Στατιστική Ως περιγραφικά μέτρα θέσης εννοούμε τα εξής: o Μέση Τιμή o Κορυφή ή Επικρατούσα Τιμή o Διάμεσο o Ποσοστημόρια 37\n39 Η ερμηνεία των περιγραφικών μέτρων Αριθμητικός μέσος o Η αναμενόμενη τιμή που θα έχει η ποσοτική μεταβλητή σε ένα τυχαία επιλεγμένο άτομο του δείγματος. Πόσο αξιόπιστο μέτρο είναι; (όταν στο δείγμα υπάρχει ανισοκατανομή). 38\n40 Αριθμητικός μέσος Αριθμητικός μέσος 39\n41 Η ερμηνεία των περιγραφικών μέτρων Πότε χρειαζόμαστε τη διάμεσο; o Όταν έχουμε ακραίες τιμές στην κατανομή της ποσοτικής μεταβλητής, και ειδικότερα όταν είναι ασύμμετρα κατανεμημένες. 40\n42 Αριθμητικός μέσος και ακραίες τιμές Α Β 41\n43 Περιγραφική Στατιστική Ως πιο διαδεδομένα περιγραφικά μέτρα διασποράς εννοούμε τα εξής: o Εύρος o Ενδοτεταρτημοριακή απόκλιση o Μέση απόκλιση o Διασπορά ή Διακύμανση o Τυπική απόκλιση 42\n44 Η ερμηνεία των περιγραφικών μέτρων Τυπική απόκλιση o Ένας δείκτης μεταβλητότητας των τιμών της ποσοτικής μεταβλητής. Όσο μικρότερες τιμές λαμβάνει, τόσο πιο ομοιογενές το δείγμα. Επηρεάζεται από τις μονάδες μέτρησης. 43\n45 Μέτρηση της μεταβλητότητας Συντελεστής μεταβλητότητας o Ένας δείκτης μεταβλητότητας των τιμών της ποσοτικής μεταβλητής, που λαμβάνει υπόψη την μέση τιμή και δεν επηρεάζεται από τις μονάδες μέτρησης. 44\n47 102 Box Plot (Dietcomp 5v*30c) MONTH Male GENDER Female Median 25%-75% Non-Outlier Range 46\n50 Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά, Μη Εμπορική Χρήση Παρόμοια Διανομή 4.0  ή μεταγενέστερη, Διεθνής Έκδοση.


Ζωγραφική. Γκούσταφ Κλιμτ. Ο πρωτοπόρος | fragilemag.gr\nΓκούσταφ Κλιμτ. Ο πρωτοπόρος\nΟ ζωγράφος Γκούσταφ Κλιμτ θεωρήθηκε – και μάλλον αυτό είναι αλήθεια – πρωτοπόρος καλλιτέχνης. Από εκείνους τους σπάνιους ανθρώπους που κατάφεραν να λειτουργήσουν μπροστά από την εποχή τους. Μεγάλο μέρος του έργου που δημιουργήθηκε και κατατέθηκε στη διάρκεια της καριέρας του θεωρήθηκε αμφιλεγόμενο. Επικρίθηκε λόγω της ερωτικής και εξωτικής φύσης του.\nΟ Γκούσταφ Κλιμτ γεννήθηκε στη Βιέννη το 1862. Ανατράφηκε σε φτωχικές περιοχές. Ο πατέρας του εργαζόταν ως χαράκτης χρυσού, αλλά δεν ήταν πολύ επιτυχημένος στο εμπόριό του. Το 1876, όταν ήταν 14 χρονών, γράφτηκε στη Σχολή Εφαρμοσμένων Τεχνών της Βιέννης και τα επόμενα χρόνια μελέτησε πάνω σε διαφορετικές τεχνικές, όπως το ψηφιδωτό και η νωπογραφία.\nΤο 1880 ο Κλιμτ ανέλαβε την πρώτη του παραγγελία που αφορούσε πίνακες για το Μέγαρο Sturany της Βιέννης, καθώς και ορισμένες τοιχογραφίες για την οροφή των ιαματικών λουτρών του Κάρλσμπαντ. Σύντομα, ο Κλιμτ άρχισε να καθιερώνεται καθώς το 1888, ο αυτοκράτορας Φραγκίσκος Ιωσήφ του απένειμε το χρυσό μετάλλιο του Τάγματος της Τιμής για το σύνολο της συνεισφοράς του στην τέχνη κι επίσης, για το έργο του ‘Η αίθουσα του παλιού Burgtheater (1888)’ απέσπασε το Αυτοκρατορικό Βραβείο.\nΤο 1894 φιλοτέχνησε τους τοίχους και την οροφή της Μεγάλης Αίθουσας του Πανεπιστημίου της Βιέννης. Οι τρεις πίνακες που ολοκλήρωσε (Φιλοσοφία, Ιατρική και Νομική) θεωρήθηκαν από πολλούς σκανδαλώδεις, κυρίως εξαιτίας του έντονου ερωτικού στοιχείου τους, με αποτέλεσμα να μη χρησιμοποιηθούν τελικά στη διακόσμηση του πανεπιστημίου.\n•Ο Γκούσταφ Κλιμτ πέθανε στις 6 Φεβρουαρίου 1918 από αποπληξία αφήνοντας πολλά έργα ημιτελή. Η ταφή του έγινε τέσσερις ημέρες αργότερα, στο κοιμητήριο Χίτσινχ (Hietzing)\nΤο “Μένουμε σπίτι” δεν είναι πια προτροπή – του Γιάννη Παναγιωτόπουλου


Χάπι για κορονοϊό: Ανοίγει ο δρόμος για έγκριση από την Ευρωπαϊκή Ένωση | eReportaz\n13:39 Τετάρτη 26 Ιανουαρίου 2022\nΧάπι για κορονοϊό: Ανοίγει ο δρόμος για έγκριση από την Ευρωπαϊκή Ένωση\n1" Ανάγνωση eReportaz Team, 07/10/2021, 11:06\nΧάπι για κορονοϊό: Τις επόμενες μέρες η αξιολόγηση από τον ΕΜΑ. Ο Ευρωπαϊκός Οργανισμός Φαρμάκων (ΕΜΑ) πιθανόν να ξεκινήσει μέσα στις επόμενες ημέρες την αξιολόγηση ενός χαπιού της αμερικανικής φαρμακευτικής βιομηχανίας Merck κατά της Covid-19, ανοίγοντας τον δρόμο για πιθανή επόμενη αίτηση για έγκριση στην Ευρωπαϊκή Ένωση. Η Merck ανακοίνωσε την περασμένη εβδομάδα ότι, σύμφωνα με μια κλινική δοκιμή, το φάρμακό της, με την ονομασία molnupiravir, μείωσε στο μισό τους κινδύνους να νοσηλευτούν και να πεθάνουν ασθενείς με Covid-19, κάτι που θα μπορεί να αποτελέσει σημαντικό επίτευγμα στον αγώνα κατά της πανδημίας.\nΗ κλινική δοκιμή της Merck και του συνεργάτη της Ridgeback Biotherapeutics πραγματοποιήθηκε σε 775 άτομα που είχαν ήπιας έως μέτριας μορφής νόσηση με την Covid-19 με τουλάχιστον έναν επιβαρυντικό παράγοντα κινδύνου. Έλαβαν θεραπεία εντός πέντε ημερών μετά την εμφάνιση των συμπτωμάτων. Το ποσοστό νοσηλείας ή θανάτου σε ασθενείς που έλαβαν το φάρμακο ήταν 7,3%, έναντι 14,1% εκείνων που έλαβαν εικονικό φάρμακο.\nΚακοκαιρία "Αθηνά": Ήρθε στην Δυτική Ελλάδα - Κλειστά τα σχολεία στην Κέρκυρα\nΕπίθεση με βιτριόλι Δίκη: Συγκλόνισε η Αννίτα Ναθαναήλ – “Πολλές φορές η Ιωάννα έχει πει να δώσει τέλος στη ζωή της”


Διαβάστε περισσότερα: Stephen King - Ανάλυση γενέθλιου χάρτη\nΣτις 3/7 πραγματοποιήθηκε στρατιωτικό πραξικόπημα στην Αίγυπτο το οποίο ανέτρεψε τον δημοκρατικά εκλεγέντα ισλαμιστή πρόεδρο Μοχάμεντ Μόρσι. Στις 21.00 τοπική ώρα, ο εκπρόσωπος Τύπου του Αιγυπτιακού Στρατού ανακοίνωσε την καθαίρεση του προέδρου Μόρσι και την αναστολή του Συντάγματος έως ότου γίνουν εκλογές και αναδειχθεί νέος πρόεδρος. Μεταβατικός Πρόεδρος ανέλαβε ο δικαστής Αντλί Μανσούρ (4/7).\nΤο 2011 ξεσπούν διαδηλώσεις εναντίον του προέδρου της Αιγύπτου Χόσνι Μουμπάρακ, με επίκεντρο την πλατεία Ταχρίρ του Καΐρου. Ο λεγόμενος και «φαραώ της Αιγύπτου» Μουμπάρακ ανατρέπεται τελικά με στρατιωτικό πραξικόπημα. Ο Στρατός αναλαμβάνει την εξουσία και με αρκετή πίεση τελικά επιτρέπει να πραγματοποιηθούν οι πρώτες ελεύθερες εκλογές για την ανάδειξη Προέδρου. Νικητής των εκλογών ανεδείχθη ο ηγέτης της ισλαμικής αντιπολιτεύσεως Μοχάμεντ Μόρσι. Έκτοτε το όνειρο των διαδηλωτών για δημοκρατία διεψεύσθη. Έναν χρόνο τώρα, στην Αίγυπτο υπήρχε μεγάλη πόλωση και έντονες διαδηλώσεις. Υπήρξαν αρκετά θύματα και εμπρός στον φόβο ενός εμφυλίου πολέμου, ο Στρατός επενέβη, καθαιρώντας τον Πρόεδρο Μόρσι.\nΤην ώρα που ανακοινωνόταν από τον εκπρόσωπο Τύπου του Στρατού η καθαίρεση του προέδρου Μόρσι, ο ωροσκόπος ήταν 17η Υδροχόου, ο Ήλιος στην 13η Καρκίνου, η Σελήνη στην 23η Ταύρου και ο Άρης στην 24η Διδύμων. Το μεγάλο τρίγωνο του Νερού παίζει και αυτό τον δικό του ρόλο, καθώς ο ανάδρομος Κρόνος στον Σκορπιό ενεργοποιεί το γενέθλιο μεσοδιάστημα Κρόνου/Πλούτωνα στην 20΄Παρθένου (δικτατορία). Ο κυβερνήτης του ωροσκόπου Ουρανός, βρίσκεται σε ταυ-τετράγωνο με τον ανάδρομο Πλούτωνα και τον Ήλιο.\nΟ Ωροσκόπος στην 17η Μοίρα του Υδροχόου μας δείχνει ξεκάθαρα ότι επρόκειτο για επανάσταση/ανατροπή. Η ίδια η μοίρα έχει σαν σύμβολο μία άρρωστη γυναίκα κλινήρη. Ο δε Ουρανός, κυβερνήτης Ουρανός του Ωροσκόπου, βρίσκεται στον Δεύτερο Οίκο και στον Κριό. Έχουμε δηλαδή την ανάγκη να επανέλθει η ασφάλεια με ανατρεπτικό τρόπο, καθώς η Αίγυπτος είχε “αρρωστήσει”. Τον τελευταίο χρόνο τα οικονομικά της χώρας δεν πήγαιναν καλά, η ισλαμική κυβέρνηση περνούσε όλο και περισσότερα θρησκευτικά θρησκεία στην διακυβέρνηση της χώρας, και οι αντιφρονούντες έβλεπαν τις ελπίδες τους για ένα καλύτερο αύριο να απομακρύνονται. Το Ταυ-τετράγωνο του Ουρανού με τον Ήλιο στον Καρκίνο στον 5ο Οίκο και τον ανάδρομο Πλούτωνα στον 11ο Οίκο, μας δείχνει ότι το πραξικόπημα ήλθε να ανακόψει από την μία την επιρροή της Κυβερνήσεως στα πιο συντηρητικά και παραδοσιακά τμήματα της κοινωνίας, και από την άλλη να ανατρέψει με την βία το κοινουβούλιο το οποίο παρήγαγε την κρίση στην χώρα. Παράλληλα ο Ουρανός κάνει τρίγωνο με την Αφροδίτη στον Λέοντα και τον 6ο Οίκο. Αυτό σημαίνει πως η κοινωνία της Αιγύπτου δέχθηκε με πολύ μεγάλη χαρά την κίνηση του Στρατού να ανατρέψει τον Μόρσι. Ακόμη, δέχεται ευνοϊκά την διακυβέρνηση του Στρατού μέχρι να βρεθεί λύση.\nΗ κυβέρνηση του Μόρσι (Ήλιος) έχει τα ερείσματα της στα πιο παραδοσιακά τμήματα της κοινωνίας της Αιγύπτου. Η αντίδρασή της απέναντι στην κίνηση του Στρατού ήταν ήπια και έτσι θα παραμείνει για ένα διάστημα (τρίγωνο Ηλίου-Ποσειδώνος (ανάδρομος)). Το σίγουρο είναι πως ο Μόρσι και οι οπαδοί του δεν έχουν πει ακόμη την τελευταία τους κουβέντα. Σε αυτό συνηγορεί τόσο η συγκλίνουσα όψη του Ηλίου με τον ανάδρομο Ερμή όσο και η συγκλίνουσα όψη με τους Δεσμούς της Σελήνης. Η αντίθεση με τον ανάδρομο Πλούτωνα είναι η όψη που μας έδειξε την κρίση που ξέσπασε από την συσσωρευμένη πίεση που ασκούσε η κυβέρνηση πάνω στο κοινοβούλιο αλλά και την διάθεσή της να περάσει τις συντηρητικές της απόψεις.\nΟ Λαός της Αιγύπτου (Σελήνη) δεν άντεχε άλλο την κρίση που είχε ξεσπάσει (ενάμησι τετράγωνο με τον ανάδρομο Πλούτωνα) και δέχθηκε με σχετική ευχαρίστηση την επαναφορά του Στρατού στην διακυβέρνηση της χώρας (εξάγωνο με τον ανάδρομο Ερμή).\nΟ Στρατός (Άρης) φαίνεται πως με τον κρυφό του ρόλο (κυβερνήτης στον εμεπεριεχόμενο 1ο οίκο) έδωσε μία διέξοδο στην αντιπολίτευση αλλά και στην κοινωνία. Όμως η ανοχή της κοινωνίας στην παραμονή του στρατού θα είναι για πολύ λίγο (μισό τετράγωνο με την Αφροδίτη).\nΟ Κρόνος συμβολίζει το κατεστημένο, και εδώ το βλέπουμε στο παρασκήνιο (Σκορπιός) να προετοιμάζει το πραξικόπημα με την συμμετοχή των δικαστικών. Δεν είναι τυχαία ενεργοποιημένος τόσο ο Ένατος Οίκος όσο και ο Δέκατος και Ενδέκατος που έχουν ακμή Τοξότη. Το Μεγάλο Τρίγωνο του Νερού μιλάει για έκφραση των καταπιεσμένων και για δικαιοσύνη. Αυτή την τάση της κοινωνίας την εισάκουσαν τόσο ο Στρατός όσο και το Δικαστικό σώμα και επενέβησαν. Μην ξεχνάμε πως ο Δίας που μετέχει στο Μεγάλο Τρίγωνο του Νερού, είναι φυσικός Κυβερνήτης του Ενάτου και κυβερνήτης Δεκάτου/ Ενδεκάτου. Επίσης, δεν θα πρέπει να παραλείψουμε το γεγονός ότι το πραξικόπημα έγινε με αφορμή την προσβολή της Δικαιοσύνης από τον Μόρσι και ότι οι επόμενοι ηγέτες θα είναι είτε δικαστικοί είτε θα έλθουν από το εξωτερικό.\nΟ ανάδρομος Ερμής στον Καρκίνο και κυβερνήτης του Ογδόου Οίκου μας δείχνει ότι δεν θα είναι αναίμακτη αυτή η περίοδος.\nΑπό πρόοδο βλέπουμε την σύνοδο ακριβείας Ερμή (Τροπικού)-Ουρανού (προοδευμένου) να ενεργοποιείται από τον ανάδρομο Ερμή. Εδώ έχουμε την ανάγκη να υπάρξει αποτίναξη καθετί παραδοσιακού. Εξ ου και οι μεγάλες διαδηλώσεις αντιφρονούντων.\nΤί περιμένουμε στην Αίγυπτο το επόμενο διάστημα.\nΣύντομα θα υπάρξει απαίτηση από τους ανθρώπους που προσωρινά θα κυβερνήσουν την Αίγυπτο ο Στρατός να αφήσει την εξουσία και να επιστρέψει στους στρατώνες. Ο Στρατός θα υπαναχωρήσει αλλά πάντα με το δάκτυλο στην σκανδάλη. Τέλη Αυγούστου θα τεθούν οι βάσεις για την ουσιαστική διακυβέρνηση από προσωπικότητες του δικαστικού κλάδου ή προσωπικοτήτων που είναι αρεστοί στο εξωτερικό. Από τον Φεβρουάριο και μετά θα υπάρξει απαίτηση για εκλογές. Τον Μάρτιο του 2014 έως τον Μάϊο του του 2014 θα υπάρξει μία κυβέρνηση που θα είναι αποδεκτή αλλά θα περάσει και μία κρίση την οποία θα την ξεπεράσει. Τον Ιούλιο του 2014 θα υπάρξει η πολυπόθητη διακυβέρνηση που επιθυμούν οι Αιγύπτιοι πολίτες.\nΔιαβάστε περισσότερα: Οι εξελίξεις στην Τουρκία\nΑστρολογική ανάλυση των εξελίξεων στην Κύπρο\nΤις τελευταίες ημέρες η Κύπρος δέχεται μία άνευ προηγουμένου επίθεση στην Οικονομία της, η οποία έχει αντίκτυπο στον απλό λαό, στις κοινοβουλευτικές και δημοκρατικές της αξίες και στην δημόσια εικόνα της ανάμεσα στα άλλα κράτη. Σαν αποτέλεσμα, πολύ την έχουν χαρακτηρίσει ως έναν νέο “Αττίλα”. Ας δούμε πώς φαίνεται αυτό αστρολογικά στο χάρτη της χώρας:\nΔίας (Δ) σύνοδος Σελήνη/ Άρης (Γ)\nΠλούτων (Δ) σύδοδος Κρόνος (Γ) σύνοδος Κρόνος (Π)\nΧείρων (Δ) σύνοδος ΝΔ (Γ)\nΕρμής/ Ποσειδών (Δ) αντίθεση Αφροδίτη/Πλούτων (Γ)\nΚρόνος (Δ) χιαστί Άρης (Γ)\nΟυρανός (Δ) εξάγωνο Άρης (Γ)\nΆρης (Π) αντίθεση Πλούτων (Δ) σύνοδος Κρόνος (Γ) σύνοδος Κρόνος (Π)\nΟυρανός (Δ) χιαστί Αφροδίτη (Γ)\nΆρης (Δ) χιαστί Πλούτων (Γ)\nΆρης (Δ) χιαστί Ουρανός (Γ)\nΚρόνος (Δ) σύνοδος ΜΔ Κρόνου/Πλούτωνα\nΆρης (Δ) κόντρα-αντισκιά ΜΔ Άρη/Κρόνου\nΔίας (Δ) σύνοδος Άρης αντισκιά ΜΔ Άρη/Πλούτωνα\nΤο κυριότερο θέμα που αντιμετωπίζει η Κύπρος αστρολογικά είναι η σύνοδος του Διελαύνοντα Πλούτωνα πάνω στον Γενέθλιο (και Προοδευτικό) Κρόνο της Κύπρου στον 8ο Οίκο της. Αυτό σημαίνει ότι η Παγκόσμια Οικονομική Κρίση κτυπάει άγρια την οικονομία της. Ακόμη και το γεγονός ότι ο Κρόνος βρίσκεται πάνω στο Μεσοδιάστημα Κρόνου/Πλούτωνα, μας δείχνει πλέον ξεκάθαρα ότι και η Κυπριακή Οικονομία βρίσκεται σε φάση μαζικής συρρίκνωσης. Παράλληλα, και ο προοδευτικός Άρης, σε πτώση, στον 2ο Οίκο της Κύπρου και σε αντίθεση με τον Κρόνο-Πλούτωνα δείχνει ότι οι άσχημες ημέρες για την Μεγαλόνησο έφθασαν.\nΟ Άρης (Δ) και ο Ουρανός (Δ) βρίσκονται στον 11ο Οίκο της Κύπρου, όμως σε εμπεριεχόμενο τμήμα του. Αυτό μας έδειξε ότι οι ανατροπές έγιναν σε επίπεδο πολύ σκοτεινό (κυριολεκτικά μέσα στη νύχτα). Παντού όλες οι ενδείξεις δείχνουν ανατροπές, βία, αλλά και τελειώματα καταστάσεων.\nΤο μεγάλο παζάρι που κάνει η Κυβέρνηση με την Αντιπολίτευση φαίνεται πως κρύβει πολύ ψέμμα, εκβιασμούς, αλλά και επίκληση του συναισθηματισμού των αντιπροσώπων. Πιστεύω ότι η κυβέρνηση της Κύπρου βρίσκεται όντως σε κρίσιμη θέση, γι' αυτό κιόλας καθυστερεί να φέρει το νομοσχέδιο προς ψήφιση. Το γεγονός ότι όλες οι διεργασίες γίνονται σε εμπεριεχώμενο οίκο, συν του ότι ο διελαύνων Άρης βρίσκεται από κόντρα-αντισκιά πάνω στο μεσοδιάστημα του Άρη/Κρόνου, δείχνει πως οι αποφάσεις τελούνται παρασκηνιακά και ότι το αποτέλεσμα θα είναι ο “Θάνατος” του τρόπου ζωής των Κυπρίων αδελφών μας, τουλάχιστον έτσι όπως τον γνώριζαν μέχρι τώρα. Και αυτό οφείλεται στο πολύ κακό προηγούμενο που δημιουργείται σε Παγκόσμιο επίπεδο σαν τετελεσμένο γεγονός αλλά και στην εικόνα του αναξιόπιστου Κράτους.\nΟ Δίας παίζει και αυτός σημαντικότατο ρόλο στην τροπή που έχουν πάρει τα πράγματα στην Μεγαλόνησο. Είναι ο κυβερνήτης του 7ου Οίκου της Κύπρου, που δείχνει τους φανερούς εχθρούς της χώρας. Το γεγονός ότι βρίσκεται στον 12ο Οίκο της Κύπρου και πάνω στον Αλντεμπαράαν, μας προϊδεάζει για την έντονη πολεμική που δέχεται η Κύπρος όλον αυτόν το καιρό, όμως με την μορφή “φίλων και εταίρων”.\nΕνημέρωση (20/3/13 01:58): Ως την ώρα που γραφόταν το άρθρο αυτό δεν είχε ακόμα πραγματοποιηθεί ακόμα η ψηφοφορία στην Κυπριακή Βουλή. Απεδείχθη τελικά ότι η Κυβέρνηση "αυτοκτόνησε" (29η Ιχθύων: μοίρα αυτοκτονίας) προσπαθώντας να περάσει τα μέτρα. Με το που πέρασε ο Ήλιος στα τελευταία δεύτερα των Ιχθύων και εισερχόμενος στον εμπεριεχόμενο 11ο Οίκο, η προσπάθειά της ατόνησε.\nΗ Παραίτηση του Πάπα Βενέδικτου του 16ου\nΣήμερα, ώρα 12:03.44 (Ιταλίας), το επίσημο ραδιόφωνο του Βατικανού ανακοίνωσε κάτι που είχε εξακόσια χρόνια στην ιστορία των ποντίφικων να συμβεί, την παραίτηση του Πάπα Βενέδικτου του 16ου!\nΗ επίσημη ανακοίνωση του ποντίφικα, αναφέρει πως παραιτείται λόγω των αναγκών που έχει η Ρωμαιοκαθολική Εκκλησία, των προκλήσεων που αντιμετωπίζει και την αδυναμία του να ανταπεξέλθει πλέον τον ρόλο του επί κεφαλής λόγω γήρατος και σωματικής αδυναμίας.\nΛίγα λόγια για τον Πάπα Βενέδικτο 16ο\nΓεννήθηκε στο Marktl am Inn, της Βαυαρίας της Γερμανίας, ως Γιόζεφ Αλόις Ράτσινγκερ (Joseph Alois Ratzinger) την 16η Απριλίου του 1927. Υπήρξε ο 265ος Πάπας. Εκλέχθηκε στο ύπατο αξίωμα της Ρωμαιοκαθολικής Εκκλησίας την 19η Απριλίου του 2005, διαδεχόμενος τον Πάπα Ιωάννη Παύλο τον 2ο μετά την κοίμηση του τελευταίου. Υπήρξε ο ένατος Γερμανός ποντίφικας και από τους μεγαλύτερους σε ηλικία που χειροτονήθηκαν ποτέ στο ύπατο αξίωμα.\nΤο αστρολογικό γεγονός\nΤην ώρα της επίσημης ανακοινώσεως της παραιτήσεως του ποντίφικος ο Δέκατος Οίκος είναι φορτωμένος, πέρα από τον Ήλιο στον Υδροχόο, με την πολυαστρία Ποσειδώνος, Άρεως, Σελήνης, Χείρωνος και Ερμή. Ο Ωροσκόπος εκείνης της στιγμής είναι στους Διδύμους, δείγμα του ότι υπήρξαν τόσο νέα που αφορούσαν την κεφαλή της Εκκλησίας και του Κράτους (ο Πάπας είναι και αρχηγός του Κράτους του Βατικανού), όσο και ανακοίνωση διαδικασίας εκλογών (ο Πάπας εκλέγεται από το Κολλέγιο των Καρδιναλίων).\nΟ Ήλιος κυβερνάει τον 4ο Οίκο κάτι που συνηγορεί και με την επίσημη δικαιολογία του ανακοινωθέντος περί γήρατος και αδυναμίας τελέσεως των καθηκόντων του. Εκείνη την ώρα κάνει ημί-τετράγωνο τόσο με τον Πλούτωνα όσο και με τον Ουρανό. Η όψη του Ηλίου-Ουρανού προκάλεσε την εσπευσμένη ανάγκη για την σύσταση του Κονκλαβίου των Επισκόπων ώστε να αναδειχθεί ο νέος Ποντίφικας. Η όψη του Ηλίου-Πλούτωνος δείχνει το αναγκαστικό τέλος της κυριαρχίας του Βενέδικτου του 16ου ως επί κεφαλής της Ρωμαιοκαθολικής Εκκλησίας. Και οι δύο όψεις μαζί μας δίνουν αυτό που ονομάζεται Sede Vacante, δηλαδή το διάστημα που υπάρχει μετά τον θάνατο του Πάπα μέχρι την εκλογή νέου στην θέση του. Το τετράγωνο ο Ήλιος που κάνει με τους Δεσμούς της Σελήνης (ΒΔ/ΝΔ) Σκορπιό/Ταύρο στον 6ο/12ο Οίκο ενισχύει την επίσημη εκδοχή για τα προβλήματα υγείας (που ίσως ακόμη δν γνωρίζουμε για αυτά).\nΗ πολυαστρία που γίνεται στους Ιχθείς βλέπουμε ότι επηρέασε τον ηγέτη της Ρωμαιοκαθολικής Εκκλησίας (Ιχθείς=θρησκεία, 10ος Επικεφαλής). Η σύνοδος του Ποσειδώνος (κυβ. 11ου Οίκου) με τον Άρη (κυβ. 12ου Οίκου), την Σελήνη (κυβ. 2ου και 3ου Οίκου, τον Χείρωνα και τον Ερμή (κυβ. Ωροσκόπου), μας περιγράφει την δυσκολία που εξελίσσονται τα γεγονότα.\nΗ πολυαστρία μας έδωσε μία πολύ δύσκολη απόφαση, την παραίτηση ενός θρησκευτικού ηγέτου, κάτι που στα χρονικά της Ρωμαιοκαθολικής Εκκλησίας έγινε μόνο τέσσερεις φορές και η τελευταία αυτών πριν από σχεδόν εξακόσια χρόνια. Η απόφαση αυτή του Πάπα προκάλεσε παγκόσμιο σοκ. Έχουμε αστρολογικά την εξασθένιση του ηγέτου (Άρης- Ποσειδών) που προκάλεσε σοκ, δέος και πόνο στους απανταχού Καθολικούς (Χείρων), τα έντονα συναισθήματα ανασφάλειας που προκάλεσε η μετάδοση αυτής της αποφάσεως (Σελήνη) και την ανάγκη για την εκλογή νέου ηγέτου (Ερμής). Ο Ερμής βέβαια στους Ιχθείς βοηθά υπερβολικά την παραφιλολογία που αναπτύσσεται γύρω από το πρόσωπο του Βενέδικτου του 16ου. Παράλληλα ενισχύει την αβεβαιότητα της Ρωμαιοκαθολικής Εκκλησίας αλλά και του Ποιμνίου της ως προς το πού θα πρέπει να κινηθούν στο μέλλον.\nΠώς επηρέασε το γεγονός τον Πάπα Βενέδικτο 16ο\nΗ επιλογή που έκανε ο Πάπας Βενέδικτος ο 16ος να παραιτηθεί του Παπικού Θρόνου, βρίσκει αστρολογικά βεβαρημένο τον 12ο Οίκου του Ποντίφικος. Έχουμε πέρα από την πολυαστρία των Ιχθύων και την παρουσία του Ηλίου και της Αφροδίτης στον ίδιο Οίκο. Ενδιαφέρων είναι πως όλη αυτή η πολυαστρία των Ιχθύων πέφτει με κόντρα-αντισκιά πάνω στον Ήλιο του Πάπα. Παράλληλα, έχουμε τον Διελαύνοντα Ήλιο σε αντίθεση με τον Γενέθλιο Ποσειδώνα και βέβαια σύνοδο Διελαύνοντος Ουρανού με τον γενέθλιο Ουρανό στον 1ο Οίκο. Θα σταθώ και λίγο στους γενέθλιους του Δεσμούς της Σελήνης οι οποίοι είναι ΒΔ/ΝΔ Καρκίνος/Αιγόκερως στον 4ο/10ο Οίκο και με σύνοδο γεν. Πλούτωνα στον ΒΔ. Έχουμε επίσης τρίγωνο Διελαύνοντος Κρόνου στον Σκορπιό και τον 8ο Οίκο του Πάπα και του γενέθλιου Πλούτωνος στον 4ο Οίκο.\nΌλα τα αστρολογικά δεδομένα δείχνου πως ο Πάπας Βενέδικτος ο 16ος , προαισθανόμενος τον φυσικό του θάνατο αποφάσισε κάτω από ένα πέπλο μυστικότητος την παραίτησή του, σοκάροντας με αυτήν του την απόφαση την Παγκόσμια κοινότητα. Οι λόγοι του για το γήρας και την σωματική του αδυναμία να επιτελέσει τα καθήκοντά του, ευσταθούν. Ο άνθρωπος Γιόζεφ που κρυβόταν κάτω από το πρόσωπο του Βενέδικτου του 16ου αδυνατούσε πλέον να συγκρατήσει τις φυγόκεντρες δυνάμεις τις Ρωμαιοκαθολικής Εκκλησίας.\nΠολλά έχουν γραφτεί και πολλά θα ειπωθούν για την αμφιλεγόμενη θητεία του ως Πάπας. Ο άνθρωπος Γιόζεφ, επέλεξε να κάνει την δική του επανάσταση, να απομακρυνθεί από το προσκήνιο και να γυρίσει στην πατρίδα του την Γερμανία ώστε να πεθάνει ήσυχος, μακρυά από τα μάτια των εχθρών του.


Δημοσιογραφική Ανανέωση: “Πανταχού… απούσα η ΕΣΠΗΤ”\nΣτους δύσκολους καιρούς η ενημέρωση είναι –ακόμη περισσότερο– η ψυχή της Δημοκρατίας.Ένα δημοσιογραφικό σωματείο έχει διπλή ευθύνη: και προς τα μέλη του και προς την κοινωνία.\nΩστόσο, λόγω της παντελούς απουσίας του ΔΣ στη διάρκεια της πρωτόγνωρης, για όλους, κατάστασης αιτούμαστε της παραίτησής σας.\nΔεν σταθήκατε αρωγοί ούτε προς τα μέλη, ούτε και προς την κοινωνία.\nΑναφέρουμε τα ελάχιστα:\n1. Δεν κάνατε τακτικά ΔΣ ως οφείλατε με τα μέσα που όλοι πλέον χρησιμοποιούμε (αναφέρω μόνο λίγα από αυτά: skype, what’s up, messenger, zoom, τα οποία όλοι λίγο πολύ χρησιμοποιούμε). Και δεν νοείται μέλος ΔΣ δημοσιογραφικού σωματείου να μη γνωρίζει τη χρήση τους το 2020!\n2. Θα μπορούσατε να κάνετε δωρεάν webinar με θέμα όπως «πώς να λέγονται ή να γράφονται οι ειδήσεις αυτή την εποχή» και άλλα πολλά. Τι είναι ενημέρωση τι είναι τρομοκρατία.\n3. Να κάνετε άτυπες γενικές συνελεύσεις με δικαίωμα ερωτήσεων σε όλους (το zoom υποστηρίζει πολλά άτομα ταυτόχρονα) και ερωτήσεις live.\n4. Θα μπορούσατε να … τηλεφωνήσετε σε όλα τα μέλη αυτούς τους δύσκολους καιρούς για ανταλλαγή απόψεων και χάραξη στρατηγικής.\n5. Θα μπορούσατε να λειτουργήσετε υποστηρικτικά οικονομικά, ηθικά, ψυχολογικά στους άνεργους, στους συνταξιούχους (έγινε ίσως ελάχιστα και μόνο προς ολίγους).\n6. Θα μπορούσατε να ιχνηλατήσετε ποιοι και πόσοι, υπό ποιες συνθήκες εργάζονται εν μέσω πανδημίας και με τι όρους.\n7. Να δημιουργήσετε ακόμη και ευκαιρίες πχ. πλατφόρμα όπου χωρίς αμοιβή θα περνούσαμε ειδήσεις όλοι και θα ήταν ανοιχτή στο κοινό ως ενημερωτικό μέσο της ΕΣΠΗΤ.\n8. Θα μπορούσατε να δημιουργήσετε κανάλι στο you tube με απόψεις για το αύριο του κλάδου έγκριτων δημοσιογράφων από το εξωτερικό.\n9. Να έχετε ρεπορτάζ και ενημέρωση από την κινητικότητα στον Τύπο, από ενημέρωση, ποια μέσα θα υπάρχουν στην νέα κανονικότητα, τι θα αλλάξει στο μέλλον.\nΑΥΤΕΣ είναι ελάχιστες μόνο από τις πολλές πρωτοβουλίες που έπρεπε να είχατε πάρει.\nΑπουσιάζετε και δεν υπάρχει καμία δικαιολογία για αυτή σας την απουσία, άρα σας καλούμε να παραιτηθείτε.\nFiled Under: Περιοδικά Tagged With: ΔΗΜΟΣΙΟΓΡΑΦΙΚΗ ΑΝΑΝΕΩΣΗ, ΕΣΠΗΤ


UEFA Super Cup: Ο προβληματισμός για την επιστροφή των φιλάθλων (photos+video) – GRIK.gr\nΜε κόσμο διεξήχθη ο αγώνας Μπάγερν-Σεβίλλη και η συζήτηση για την παρουσία φιλάθλων στα γήπεδα ξεκίνησε…\nΑντιδράσεις, συζητήσεις και προβληματισμό έχει προκαλέσει η παρουσία των φιλάθλων στον αγώνα UEFA Super Cup, ανάμεσα στη Μπάγερν Μονάχου και τη Σεβίλλη (2-1 στην παράταση).\nΣχεδόν 500 οπαδοί της Σεβίλλης ταξίδεψαν στην πρωτεύουσα της Ουγγαρίας για να βρεθούν στην «Puskas Arena», 1.200 φίλοι της Μπάγερν έφτασαν από το Μόναχο και μαζί με τους 13.800 Ούγγρους, βρέθηκαν στις εξέδρες.\nΣυνολικά πουλήθηκαν 15.500 εισιτήρια σε ένα στάδιο χωρητικότητας 67.000 θέσεων, αφού ούτε οι φίλαθλοι των δύο φιναλίστ δεν εξάντλησαν τα δικά τους (από 3.000). Οι φίλαθλοι άρχισαν να φτάνουν λίγες ώρες πριν από τον αγώνα και 60 λεπτά πριν από την έναρξη, ήταν στις θέσεις στους στη «Puskas Arena».\nΌπως πάντως αναφέρει η ισπανική εφημερίδα «El Pais», το γεγονός «ότι η μάσκα δεν είναι υποχρεωτική στην Ουγγαρία, οι φίλοι της Σεβίλλης μπορούσαν να απολαύσουν μια βόλτα στην ουγγρική πρωτεύουσα», ενώ σημείωσε πως, όσοι ταξίδεψαν αεροπορικώς, έπρεπε να δείξουν στο αεροδρόμιο το τεστ κορονοϊού, ενώ εκείνοι που μπήκαν οδικώς από την Αυστρία δεν είχαν υποχρέωση να κάνουν το ίδιο.\nΟ αγώνας του Super Cup «χρησιμοποιήθηκε ως δοκιμή» από την UEFA, για να διαπιστωθεί εάν το πιο δημοφιλές άθλημα του κόσμου μπορεί να έχει ξανά φιλάθλους στις εξέδρες.


Οίνος Λευκός Ξηρός ΡΕΘΥΜΝΟ ΠΓΕ - Αμπελώνες Ζουμπεράκη - βιοΠοιότητα\nΟίνος Λευκός Ξηρός ΡΕΘΥΜΝΟ ΠΓΕ – Αμπελώνες Ζουμπεράκη\nΠαράγεται από τις εκλεκτές Κρητικές ποικιλίες “Βιδιανό”,“Θραψαθύρι” με αυστηρή επιλογή ποιοτικών υγειών σταφυλιώνβιολογικής γεωργίας.\nΟι ποικιλίες “Βιδιανό”,“θραψαθύρι” παλιές ποικιλίες της Κρήτης σε δοκιμασμένη αναλογία δίνουν μια πλούσια μοναδική γεύση που συνδυάζει το δυνατό και ξηρό του βιδιανού με το απαλό και βελούδινο του Θραψαθύρι σ΄ ένα τέλειο άρωμα βοτάνων Κρήτης .\nΣυσκευασία: Γυάλινη 750ML\nΧωρίς ημερομηνία λήξης, παλαίωση πέραν της πενταετίας\nΠροϊόν Βιολογικής Γεωργίας .\nΕταιρία ελέγχου και πιστοποίησης ΔΗΩ\n← Οίνος Ερυθρός Ξηρός ΡΕΘΥΜΝΟ ΠΓΕ – Αμπελώνες Ζουμπεράκη\nzoumbeRAKI ΤΣΙΚΟΥΔΙΑ ΚΡΗΤΗΣ – Αμπελώνες Ζουμπεράκη →


Είναι αναστρέψιμη η απαξίωση; | Άρθρα | Ελευθεροτυπία\nΑΡΘΡΟ Του ΦΡΙΞΟΥ ΝΙΚΟΛΑΟΥ αρθρογράφου, κατόχου πτυχίου Νομικής του Πανεπιστημίου του Σέφιλντ, ασκούμενο στο Ευρωπαϊκό Κοινοβούλιο\nΚανείς δεν μπορεί να αμφισβητήσει το γεγονός ότι όταν μια χώρα διέρχεται μια οικονομική κρίση, σημαντικές μεταρρυθμίσεις σε επίπεδο κοινωνικοπολιτικό και οικονομικό επακολουθούν.\nΚανείς επίσης δεν μπορεί να αγνοήσει το γεγονός ότι πίσω από τους αριθμούς και τις λογιστικές πράξεις, κρύβονται οι πολίτες. Οι πολίτες μας! Μιας και απευθύνομαι συγκεκριμένα στις επηρεαζόμενες από την οικονομική ύφεση ευρωπαϊκές χώρες.\nΔυστυχώς, η βεβιασμένη πολιτική "διάσωσης" των οικονομιών αυτών και η στάση της Ευρώπης στα γεγονότα δεν αφήνουν περιθώρια αισιοδοξίας. Τα επαχθή φορολογικά μέτρα, η κατακόρυφη μείωση των μισθών και η κατάργηση σημαντικών κοινωνικών παροχών από τα κράτη στους πολίτες, δεν οδηγούν πουθενά παρά στην απαξίωση του συστήματος. Ενα σύστημα το οποίο η ίδια η Ευρώπη επικροτεί.\nΔεν πρέπει να απορούμε γιατί οι νέοι γυρίζουν τις πλάτες στην Ε.Ε., όταν η ίδια δεν μπορεί να σταθεί στο πλευρό τους έμπρακτα. Σοβαρά θέματα που ταλανίζουν τους νέους μας σήμερα, όπως η ανεργία και η στασιμότητα, θα φέρουν ακόμα χειρότερες επιπτώσεις στις κοινωνίες στο άμεσο μέλλον.\nΗγγικεν η ώρα που οι πολιτικοί αρχηγοί της Ενωσης πρέπει να δουν κατάματα την απαξίωση που βιώνει η Ευρώπη και τα ιδεώδη της. Πρέπει με άλλους τρόπους και μέσα να αποδείξουμε σε αυτούς τους πολίτες ότι η κοινωνική πολιτική και η πραγματική στήριξη ευπαθών κοινωνικών ομάδων αποτελεί προτεραιότητα. Οι μέχρι σήμερα πολιτικές επιβολής αυστηρών μέτρων λιτότητας, "γονάτισαν" τους μικρομεσαίους επιχειρηματίες, ενώ κόσμος οδηγήθηκε στην ανεργία και τη φτώχεια.\nΓια όσο διάστημα οι πολίτες θα δυσπραγούν, η Ε.Ε. και τα θεσμικά της όργανα θα αντιμετωπίζουν κρίση εμπιστοσύνης! Θεμελιώδεις ευρωπαϊκοί στόχοι όπως η αλληλεγγύη μεταξύ των κρατών-μελών και η εξάλειψη της φτώχειας, δυστυχώς σήμερα αντικαθιστώνται από πολιτικοοικονομικά συμφέροντα, δημιουργώντας οξύ κλίμα γύρω απ' ό,τι πραγματικά εξελίσσεται η Ε.Ε.\nΩστόσο, μπορούμε να ανατρέψουμε την αρνητική κατάσταση και να επαναπροσδιορίσουμε τη θέση της Ε.Ε. μεταξύ των χωρών της, μέσω εμπράκτων προσπαθειών. Οι προσπάθειες αυτές πρέπει να οδηγούν στην επίτευξη κοινωνικής συνοχής, μέσα από τη βελτίωση συνθηκών διαβίωσης και εργασίας. Μόνο τότε θα μπορέσουμε να κερδίσουμε την ψήφο εμπιστοσύνης των πολιτών της Ε.Ε., ιδίως των νέων.\nΗ Ευρώπη έχει λόγο ύπαρξης και αυτός δεν είναι μόνο οικονομικός ή πολιτικός, είναι και κοινωνικός! Αυτό το μήνυμα πρέπει να περάσουμε στους πολίτες μας, θεσπίζοντας μια σειρά κοινωνικών μέτρων προστασίας προσαρμοσμένη στη νέα τάξη πραγμάτων.


Ναύπακτος: Σοβαρά προβλήματα στις τηλεφωνικές επικοινωνίες τους τελευταίους μήνες - Nafpaktia News\nΝαύπακτος: Σοβαρά προβλήματα στις τηλεφωνικές επικοινωνίες τους τελευταίους μήνες\n-Καταγγελίες για 10-15 ημέρες χωρίς τηλέφωνα στην πόλη-Δεν πάει άλλο !!!\n-Σκαψίματα παντού,ακόμα και σε αρχαιολογικά σημεία ενδιαφέροντος-Που είναι ο δήμος ;;;\nΗ λεγόμενη αναβάθμιση των τηλεφωνικών υπηρεσιών στη Ναύπακτο δεν έχει αφήσει ανυπηρέαστη την οικονομική ζωή.Και το λέμε αυτό διότι,με τις συνεχείς και απαναλαμβανόμενες για μεγάλο χρονικό διάστημα βλάβες που προξενούν τα συνεργεία του ΟΤΕ με τις εργασίες τους σε πεζοδρόμια και ΚΑΦΑΟ αφήνουν τα νοικοκυριά αλλά και τις επιχειρήσεις χωρίς το βασικό αγαθό που είναι το τηλέφωνο.\n«Ο Γολγοθάς» των επιχειρήσεων\nΣτην εποχή της πληροφορίας,όπου πλέον οι επιχειρήσεις είναι απόλυτα συνδεδεμένες με το τηλέφωνο και το διαδίκτυο,η παραμικρή σε χρόνο διακοπή είναι απολύτως καταστροφική.Όταν πλέον τα πάντα βρίσκονται στο διαδίκτυο,από μια απλή εκτύπωση του ΕΦΚΑ μέχρι την τερματική συναλλαγή με τα POS, η βλάβη στις τηλεφωνικές γραμμές σημαίνουν απώλεια εσόδων για τα καταστήματα και δυσχέρεια στις συναλλαγές\nΠολλά τα παράπονα των καταναλωτών με τους παρόχους να σφυρίζουν αδιάφορα,τους λογαριασμούς να πιστώνονται κανονικά και τους επαγγελματίες να βιώνουν μέσα στην κρίση τους έναν επιπλέον γολγοθά και οι υπέυθυνοι απλά να σημειώνουν,ότι τα προβλήματα οφείλονται σε εργασίες «αναβάθμισης» .Περισσότερο σε εργασίες; υποβάθμισης οφείλονται,διότι οι εργασίες αναβάθμισης,αναβαθμίζουν τις παροχές,όπως το λέει η ίδια η λέξη και δεν τις υποβαθμίζουν με τις πολυήμερες διακοπές τους.\nΗ εικόνα της πόλης το τελευταίο διάστημα είναι τραγική.Συνεργεία έχουν μετατρέψει τα λιγοστά και μικροσκοπικά πεζοδρόμια σε ανθρώπινα λαγούμια,που νυχθημερόν δουλεύουν αλλά αποτέλεσμα δεν βλέπουμε.\nΑκόμα και μπροστά από σημεία αρχαιολογικού ενδιαφέροντος όπως είναι η περιοχή του λιμανιού,τα συνεργεία έχουν σκάψει στα πιο απίθανα μέρη δημιουργώντας τεράστια προβλήματα προσβασιμότητας δίνοντας την εικόνα μιας άναρχης πόλης.\nΚάποιος επιτέλους θα πρέπει να πληροφορήσει τους πολίτες για ότι συμβαίνει στην πόλη μας !!!\nΕίναι υποχρέωση γι’αυτούς,απαίτηση για μας ….Ας ελπίσουμε η ταλαιπωρία να λήξει σύντομα\nΤραγωδία στη Βραζιλία από τρελή πορεία αυτοκινήτου: Νεκρό ένα βρέφος 8 μηνών (Σκληρές Εικόνες)\nΙδιωτικός ερευνητής:“Η Ειρήνη Λαγούδη ήταν δεμένη με χειροπέδες”\nΠΟΥ ΕΙΝΑΙ Ο ΔΗΜΑΡΧΟΣ ΡΕΕΕ ΠΑΙΔΙΑ???? ΔΕ ΚΥΚΛΟΦΟΡΕΙ ΣΤΗ ΠΟΛΗ????\nΕίναι σε χειμερία νάρκη…..τον προφυλάσσουν τα αρπακτικά….\nΤΙ ΣΧΕΣΗ ΕΧΕΙ Ο ΔΗΜΑΡΧΟΣ?


Καταδίκασαν ηθοποιό σε μαστίγωμα! - Newsit.gr\nNewsit / Κόσμος / Καταδίκασαν ηθοποιό σε μαστίγωμα!\nΚαταδίκασαν ηθοποιό σε μαστίγωμα!\nΔημοσιεύθηκε: 10.10.2011 | 08:29\nΗ ιρανή ηθοποιός Μαρζιέχ Βαφαμέχρ καταδικάστηκε σε ποινή φυλάκισης ενός έτους και 90 χτυπήματα με μαστίγιο γιατί πρωταγωνίστησε σε μια ταινία που αναφέρεται στις δυσκολίες που αντιμετωπίζουν οι καλλιτέχνες στην Ισλαμική Δημοκρατία!\nΤην είδηση έφερε στο φως η ιστοσελίδα Kalame.com, που πρόσκειται στην αντιπολίτευση.\n«Η Μαρζιέχ Βαφαμέχρ καταδικάστηκε σε ένα χρόνο φυλακή και 90 χτυπήματα με μαστίγιο. Ο δικηγόρος της άσκησε έφεση στην καταδίκη, η οποία επιβλήθηκε το Σάββατο», σύμφωνα με την ίδια πηγή, που δεν έδωσε άλλες λεπτομέρειες.\nΗ Βαφαμέχρ είχε συλληφθεί τον Ιούλιο, εξ αιτίας της συμμετοχής της στην ταινία «Η Τεχεράνη μου Πωλείται» (My Tehran for Sale, 2009, 96′), η οποία έγινε στόχος έντονων επικρίσεων από τους συντηρητικούς κύκλους.\nΗ υπόθεση της ταινίας, που αποτέλεσε συμπαραγωγή με την Αυστραλία, αναφέρεται σε μια νεαρή ηθοποιό στην Τεχεράνη. Οι αρχές απαγορεύουν μια παράστασή της και εκείνη αναγκάζεται να ζήσει παράνομα για να εκφραστεί καλλιτεχνικά.\nΣύμφωνα με το ειδησεογραφικό πρακτορείο Fars, δεν έχει δοθεί ακόμα επίσημη άδεια να διανεμηθεί η ταινία στις αίθουσες εντός του Ιράν, αλλά έχουν ήδη γίνει προβολές παράνομα.\nΗ ηθοποιός είχε απελευθερωθεί στα τέλη του Ιουλίου μετά την καταβολή εγγύησης, το ύψος της οποίας δεν αποκαλύφθηκε.


Με τον Αρχηγό ΓΕΕΘΑ προσπάθησε να μιλήσει χθες ο Τούρκος ομόλογός του\nΔεν κατέστη αυτό δυνατό, κάτι που αναμένεται να γίνει σήμερα\nΤηλεφώνημα δέχτηκε χθες από τον επικεφαλής του τουρκικού Γενικού Επιτελείου Στρατηγό Χ.Ακάρ, και μάλιστα περισσότερες από δύο φορές, ο Αρχηγός ΓΕΕΘΑ Ναύαρχος Ευάγγελος Αποστολάκης ΠΝ, προκειμένου να του εκφράσει τα συλλυπητήριά του για το χαμό του Σμηναγού (Ι) Γιώργου Μπαλταδώρου στο Αιγαίο.\nΤα τηλεφωνήματα του Τούρκου Αρχηγού πραγματοποιήθηκαν χθες, αλλά σε κανένα από αυτά δεν μπόρεσε να απαντήσει ο Έλληνας Αρχηγός, καθώς αρχικώς ήταν για περισσότερες από δύο ώρες στη 18η συνάντηση της Επιτροπής Ανωτάτου Επιπέδου Ελλάδος – ΗΠΑ για τα αμυντικά θέματα, που συνεδρίασε χθες στο ΥΠΕΘΑ, ενώ αργότερα ήταν στο Εθνικό Κέντρο Επιχειρήσεων του ΓΕΕΘΑ, όπου παρακολουθούσε όλη την προσπάθεια για την περισυλλογή τμημάτων του αεροσκάφους και της «σορού» του ηρωικού Σμηναγού.\nΑκριβώς για τους λόγους αυτούς, ο Έλληνας Αρχηγός δεν μπόρεσε να απαντήσει οπότε και ο Τούρκος ομόλογός του εξέφρασε τη λύπη του προς αυτόν με σχετικό μήνυμα.\nΗ επικοινωνία αυτή μεταξύ των δύο Αρχηγών πρόκειται να γίνει – συμφώνως με τις πληροφορίες – σήμερα με πρωτοβουλία του Ναυάρχου Αποστολάκη. Αξίζει να σημειωθεί ότι η τελευταία τηλεφωνική επικοινωνία των δύο αρχηγών ήταν στις αρχές Μαρτίου με αφορμή – τότε – τη σύλληψη των δύο στελεχών του Στρατού μας από τους Τούρκους στον Έβρο.


Λ.Α. Σάμου : Εντοπισμός και διάσωση αλλοδαπών - Φωνή του Λ.Σ.\nHome ΕΠΙΚΑΙΡΟΤΗΤΑ Λ.Α. Σάμου : Εντοπισμός και διάσωση αλλοδαπών\n11:24 AM ΕΠΙΚΑΙΡΟΤΗΤΑ,